SRBIJA: OSLOBAĐAJUĆA PRESUDA STANKU SUBOTIĆU: Sloboda za prijatelja vlasti – Monitor\n25 Jula, 2014\nOdlukom sudskog veća srpskog Specijalnog suda za organizovani kriminal, Stanko Subotić Cane oslobođen je krivice. Odluka je doneta 18. jula. To je prvostepena presuda u ponovljenom postupku protiv Subotića i još 14 osoba optuženih za organizovano delovanje u krijumčarenju cigareta iz Makedonije u Srbiju kojim su, prema tužbi, srpski budžet oštetili za 28 miliona evra i šest miliona američkih dolara.\nPored Subotića i svi ostali optuženi su oslobođeni krivice.Sudsko veće na čelu sa sudijom Draganom Miloševićem, jednoglasno je donelo odluku o oslobađajućim presudama jer, kako se kaže u obrazloženju, tužilaštvo nije uspelo da dokaže konstrukciju o postojanju organizovane kriminalne grupe za krijumčarenje cigareta. Sam Subotić koji je terećen i za krivično delo zloupotrebe odgovornog lica za period 1995. i 1996. oslobođen je svake odgovornosti jer je slučaj zastareo. Sud je potvrdio da nije zalazio ozbiljnije u dokazni materijal za ovo krivično delo, iako je tužilaštvo podnelo sudu obimnu dokumentaciju.\nNaime, izmenama u Zakoniku o krivičnom postupku iz aprila 2013, za ovo krivično delo predviđeno je zastarevanje u roku od 10 godina. S obzirom da je postupak protiv Subotića pokrenut 7. juna 2006, ustanovljeno je da je zastarelost nastupila pre tog datuma jer se radi o krivičnim delima koja su, prema optužnici, bila počinjena 1995. i 1996.\nU prvom postupku Subotić je optužen za zloupotrebu službenog položaja, a proces je okončan osudom, izrečenom u odsustvu, na šest godina zatvora 2011, a koja je oborena na Apelacionom sudu odlukom sudskog veća februara 2013. (koja je objavljena marta 2013). Slučaj je tada vraćen na ponovno prvostepeno suđenje, a u junu 2013. prekvalifikovan, u skladu sa izmenama Zakonika u delo „zloupotrebe odgovornog lica”.\nPad prvostepene presude obrazložen je bitnim povredama postupka i pogrešnim i nepotpuno utvrđenim činjeničnim stanjem.\nU delu optužnice koja se tiče organizovanja kriminalne grupe za krijumčarenje cigareta, sud je presudio da Subotić nije imao ni neposredne ni posredne veze sa tim, kao ni ostali optuženi, među kojima su bili i nekadašnji šef Savezne uprave carina Mihalj Kertes i Subotićev sestrić Nikola Milošević. I Kertes i Milošević u prethodnom su postupku bili osuđeni na zatvorske kazne.\nOdluka sudskog veća sudije Dragana Miloševića je bila jednoglasna, ali nije konačna jer je tužilaštvo najavilo žalbu Apelacionom sudu.\nKada je 4. jula govorio prilikom iznošenja završnih reči, Subotić je rekao da nije počinio krivično delo za koje je optužen već da je njegova jedina krivica što se „našao u turbulentnom vremenu i nedovoljno iskusan za sve izazove koji su bili preda mnom”. Pomenuo je i imena bivših ministara policije i pravde, Dušana Mihajlovića i Snežane Malović kao organizatore hajki na njega, a sve pod „operativnim koordinirnjem načelnika UKP Rodoljuba Milovića”.\nU obrazloženju presude predsednik Veća sudija Milošević, osvrnuo se i na neke dileme Veća i na mogućnosti dokaznog materijala koji je odbačen zajedno sa optužbom za zloupotrebu odgovornog lica zbog zastarevanja. Rekao je da je dilema u vezi sa retroaktivnošću primene zakona, razrešena kroz odluke Ustavnog suda Srbije koji je u nekoliko ranijih slučajeva odobrio retroaktivnost iako ona nije u skladu sa nekim odredbama Ustava Srbije.\nMoguće je da će ovaj slučaj biti i predmet interesovanja Ustavnog suda zbog retroaktivne primene zakona. Sudsko veće nije razmatralo dokazni materijal za optužbu zloupotrebe položaja odgovornog lica, predsednik Veća je rekao: ,,Stav veća je da su postojali dokazi određenog kvaliteta”.\nOvo ponovljeno suđenje obeležili su novi dokazi koji je sudu ponudio punomoćnik optuženog Subotića Radoslav Tadić. Naime, otkriveno je da postoji dokumentacija makedonske firme Makedonija tabak kojom se, navodno, pokazuje da je ova firma za izvoz cigareta sklopila ugovor sa Vojskom SRJ a preko, kako se tvrdi, fantomske firme Sukses, za koju je tužilaštvo tvrdilo da je u stvari firma Stanka Subotića. Priloženi su ugovori i uputstva za plaćanje u gotovini, a odbrana je na osnovu toga tvrdila da je Sukses paravan firma vojnoobaveštajnih struktura SRJ. Ta dokumenta su prevedena sa makedonskog na srpski jezik, a o njima je dozvolu da svedoči, ne usvajajući protivljenje tužioca, sudija Milošević dao Jordanu Ristovskom koji je nekada bio likvidacioni upravnik Makedonije tabak.\nOsporavajući verodostojnost priloženog dokumenta, Saša Ivanić, zamenik specijalnog tužioca za organizovani kriminal, rekao je i ovo: ,,Ne mogu se proveriti navodi iz dokumentacije. Iz nje proizlazi samo da je čovek koji više nije živ M.R. znao identitet čoveka koji se pojavljivao ispred vojnobezbednosnih struktura. ,,Subotićev punomoćnik Tadić je, između ostalog, odgovorio u odbranu verodostojnosti papira da je dokumentacija originalna jer je overena pečatom.\nU dokaznom materijalu tužilaštva, u ovom ponovljenom postupku, svoj iskaz je radikalno izmenila svedokinja Ljubica Banović čiji je sada bivši muž bio takođe među optuženima. Banović je sada porekla svoju raniju izjavu da je njen nekadašnji suprug dok su bili u braku, dobijao novac od Subotića, objasnivši da je lažno svedočila „iz pakosti” prema bivšem suprugu. Za Stevana Banovića tužilac je tražio ne manje od šest godina zatvora, dok je za Subotića tražio osam godina a za Mihalja Kertesa i Nikolu Miloševića po pet godina.\nStanko Subotić je tokom niza godina, a ovaj postupak je jedan od najdužih pred Specijalnim sudom, tvrdio da je žrtva političkog reketiranja političara iz Srbije i Zapadnog Balkana koji su mu, navodno, pokušavali namestiti i procese pred evropskim sudovima.\nPostupak protiv njega je pokrenut 2006, u vreme kohabitacione vlasti Tadić-Koštunica u koje vreme je na čelo UKP MUP Srbije došao i Rodoljub Milović, sada već njen bivši načelnik. U to vreme, 2007, na čelo Specijalnog tužilaštva za organizovani kriminal dolazi i Miljko Radisavljević, čiji zamenik Saša Ivanić, vodi tužbu i protiv Darka Šarića.\nSve ovo je Subotić pominjao i pred sudom, a poslednjih godina i pred javnošću, tvrdeći da je njegov slučaj posledica kampanje Borisa Tadića, Vojislava Koštunice i drugih DOS-ovaca, koja je, po njemu počela nekoliko godina posle 5. oktobra. Njen cilj je da mu se oduzme imovina, pokvare poslovi, uništi ugled i da bude lišen slobode, odnosno njom ucenjen. Subotić je nudio veliko jemstvo Sudu za vreme dominacije DS političkom scenom Srbije, da bi bila povučena crvena Interpolova poternica, ali je odbijen. Tako je prva presuda donesena u njegovom odsustvu sa suđenja, ali se odnos pravosuđa prema Subotiću po nekim uočljivim i merljivim znacima menja promenom vlasti, kada 2012. na nju dolaze naprednjaci Tomislava Nikolića i Aleksandra Vučića. Zahtev za jemstvom se odmah prihvata i Subotić uplaćuje državi Srbiji samo 538 hiljada evra, umesto ranije ponuđenih pet miliona.\nOdredbama izmenjenog Krivičnog zakonika koji je na snagu stupio 1. oktobra 2013, novo krivično delo ,,zloupotreba odgovornog lica” umesto ,,zloupotreba službenog položaja”, zastareva nakon deset godina što se zamalo poklapa sa tajmingom podizanja optužnice protiv Subotića za to krivično delo počinjeno tokom 1995. i 1996.\nPravnici će verovatno kada ovaj slučaj postane pravosnažan, a predstoji tek odluka Apelacionog suda, analizirati to kao case study, po mnogo čemu, a pre svega procenjujući koliko su izvršna vlast i njeni interesi uticali na ,,reforme” pravosuđa u Srbiji i na važne slučajeve pred sudovima koji su često instrumentalizovani zbog interesa izvršne vlasti da svoju popularnost podigne što je moguće više.\nPonekad te namere javnosti ne mogu biti jasne, verovatno zbog složenih odnosa stranaka i političara sa nekima od novobogataša u prošlosti i aktuelnih političkih interesa, pa se to vidi i u slučaju Subotića. Prvobitna kvalifikacija krivičnog dela za Subotića ne priznaje se u većini pravnih sistema evropskih zemalja jer Stanko Subotić je bio na čelu privatne, a ne državne ili firme sa društvenim kapitalom. Tako ga niko nije hteo uhapsiti, čak ni Rusija, na osnovu crvene Interpolove poternice. U Švajcarskoj je živeo kao slobodan građanin jer njeno pravosuđe ne poznaje ovo krivično delo.\nBoris Tadić kojeg je Subotić najčešće navodio kao svog progonitelja, izjavio je nedavno Vijestima, da će presuda Subotiću pokazati kakvi su njegovi odnosi sa aktuelnom vlašću Srbiji. Sam Subotić više puta je izjavio da podržava Aleksandra Vučića i da je glasao naprednjake. Ratko Knežević govorio je o sastanku u pariskom Ricu, prije više godina, na kojem su bili Subotić, Đukanović, Vučić i Nikolić. To je bilo pre nego što su ova dvojica osvojila vlast. Uočljivo je i da je Vučić u izuzetnim odnosima sa crnogorskim premijerom Milom Đukanovićem, koji nije krio da mu je Subotić blizak prijatelj. Đukanović i Subotić bili su skupa na optužnici italijanskog tužilaštva.\nZanimljiva je i rola Miroslava Miškovića u slučaju Subotić. Subotić je tvrdio jednom da mu je Mišković na ,,poslovnom” sastanku u Crnoj Gori, 2007, predlagao da zbog vođenja postupka protiv njega u Srbiji, svu njegovu imovinu ,,prepiše” na njega. Da li je to zaista rečeno ne znamo, niti da li je sve imalo šaljivi ton, ali danas je Miroslav Mišković na sudu, a Subotić prvostepeno oslobođen krivice, po prvi put.\nPOVEZANE VIJESTI:Broj 1240


Kuća Flower - Toroni - Sitonija apartmani Leto 2019 letovanje 2019\nKuća Flower se nalazi na samo 20 m od obale u potpuno prirodnom okruženju sa prelepim dvorištem...\nKuća Flower se nalazi na samo 20 m od obale u potpuno prirodnom okruženju sa prelepim dvorištem…\nMesto Toroni se nalazi na drugom kraku polusotra Halkidiki – Sitonija. Locirano je na krajnjem jugozapadu ovog kraka, a od Soluna ga deli 140km. Najbliže veće mesto je Neos Marmaras na oko 22km severno od Torinija. Toroni je veoma malo ali predivno i skoro idealno mesto za porodičan podmor. Sa svojim predivnim morem, dugom peskovitom plažom koja je skoro celom svojom dužinom organizovana, čini dobar izbor za letovanje svake porodice.\nNaravno, nije Torni jedino namenjen porodicama. Za letovanje ga biraju i parovi, koji žele odmor, a mobilni su pa tako mogu da uživaju u obilasku drugih plaža na Sitonij, a za kraj da se vrate u Toroni kako bi uživali u predivnom zalasku sunca. Osim već napomenutog predivnog mora i kvaliteta plaže, pejzaž mesta upotpunjuje bujna vegetacija koja je karakteristika cele Sitonije. Plaža u Toroniju je duga oko 2,5 km, a u nekim delovima široka do 30m.kuca flower toroni sitonija apartmani grcka\nNalazi se na samo 20 m od obale u potpuno prirodnom okruženju sa prelepim dvorištem. Idealna je za porodičan odmor zbog roštilja u dvorištu, čišćenja dva puta tokom boravka, kao i mogućnosti pranja veša u perionici.kuca flower toroni sitonija apartmani grcka\nSvi apartmani imaju dva klasična kreveta u kuhinji, kao i francuski ležaj u spavaćoj sobi. Svi imaju SAT TV i klima uređaj čije je korišćenje uključeno u cenu, kao i signal za besplatno korišćenje bežičnog interneta. Gostima je na raspolaganju i parking.kuca flower toroni sitonija apartmani grcka\nNalazi se na samo 20 m od obale u potpuno prirodnom okruženju sa prelepim dvorištem.kuca flower toroni sitonija apartmani grcka\nIdealna je za porodičan odmor zbog roštilja u dvorištu, čišćenja dva puta tokom boravka, kao i mogućnosti pranja veša u perionici. Svi apartmani imaju dva klasična kreveta u kuhinji, kao i francuski ležaj u spavaćoj sobi. Svi imaju SAT TV i klima uređaj čije je korišćenje uključeno u cenu, kao i signal za besplatno korišćenje bežičnog interneta. Gostima je na raspolaganju i parking.\nLokacija: Nalazi se na samo 20 m od obale u potpuno prirodnom okruženju sa prelepim dvorištem.\n, Toroni apartmani 2020\nKuća Flower se nalazi na samo 20 m od obale u potpuno prirodnom okruženju sa prelepim dvorištem̷


Trstenik u latino ritmu - Top Novosti\nNaslovna Društvo Trstenik u latino ritmu\nTrstenik u latino ritmu\nPromocijom četiri knjige o Ugu Čavezu i izložbom slika „Venecula za XXII vek“ koju je otvorila Otpravnica Poslova Ambasade Venecuele dr Dije Nader u Trsteniku su otpočeli „Dani Venecuеle“ koji će trajati do 14.juna. Tim povodom u Opštini Trstenik organizovan je prijem za predstavnike Ambasade Venecuele.\nPredsednik Opštine Trstenik Miroslav Aleksić upoznao je predstavnike Ambasade sa kulturnim manifestacijama koje se tradicionalno održavaju u Trsteniku i zahvalio na inicijativi za organizaciju Dana Venecuele u Trsteniku.\n– Pored manifestacija poput „Jefimijinih dana“ i „Savremene srpske proze“ koje se u Trsteniku decenijama organizuju i na najbolji način promovišu srpsku kulturu drago mi je što će naši sugrađani imati priliku da se u svom gradu, kroz niz manifestacija, upoznaju i sa kulturom naroda Bolivarske Republike Venecuele, rekao je Aleksić.\nOtpravnica Poslova Ambasade Venecuele dr Dije Nader zahvalila se na prijemu i logističkoj prodršci koju je Opština Trstenik pružila u organizaciji „Dana Venecuele“ manifestaciji koja je nastala na inicijativu Društva prijatelja latinoameričkih naroda „Simon Bolivar“\n– Izuzetno mi je drago što sam danas u Trsteniku. Nas kao diplomate uvek šalju u Beograd, međutim smatram da bi bila velika greška otići iz Srbije i ne upoznati ovakva mesta. Za svakog diplomatu je važno da obiđe sve krajeve Srbije jer se tako stiče širi uvid i jedino se na taj način može videti čistota ovih mesta koja ne krasi glavne gradove, rekla dr Dije Nader.\nU okviru “Dana Venecuele“ u Trsteniku Otpravnica poslova Ambasade, dr Dija Nader, održala je predavanje na temu „Značaj i uspesi Bolivarske revolucije“.\nNakon predavanja na Trgu mladih , plesna grupa „Venecuela“je gost plesne škole „Radost“ i predstavila je publici bogatstvo venecuelanskih plesova.\nManifestacija se nastavlja u sredu, 10. juna, u 20.00 časova projekcijom filma „Razglednice iz Lenjingrada“ (2007), u režiji Marijane Rondon. U danima koji slede, sve do 14. juna, svake večeri od 20.00 časova prikazivaće se najistaknutija savremena filmska ostvarenja venecuelanske produkcije, kao što su „Dečak koji laže“, „Večni pepeo“, „3 dana i 40 godina“, „Svirati i boriti se“.


Dodik u Beogradu: RS uz pomoć Srbije i Vučića izgleda bolje i stabilnije | Krupljani.BA\nBosna i Hercegovina Dodik u Beogradu: RS uz pomoć Srbije i Vučića izgleda bolje i...\nDodik u Beogradu: RS uz pomoć Srbije i Vučića izgleda bolje i stabilnije\nRepublika Srpska uz pomoć Srbije i predsjednika Aleksandra Vučića danas izgleda bolje i stabilnije, poručio je nakon sastanka u Beogradu član Predsjedništva BiH Milorad Dodik.\n– Došli smo da sa Vučićem razgovaramo upravo o ovim temama i da se zahvalim, kao i da rehabilitujemo sve naše infrastrukturne projekte. Imamo u svakoj opštini RS-a jedan projekat koji finasira Republika Srbija, i ponosni smo na tu saradnju – naglasio je Dodik.\n– Zahvalni smo predsjedniku Vučiću za najintenzivniju podršku Srbije – kaže Dodik.\n– Srbija ima podršku Republike Srpske u rješavanju problema Kosmeta. Ono je bilo gotovo izgubljeno, ali vidite da se situacija mijenja. Pozicija Srbije je danas daleko bolja, nego prije 10 godina. I mi imamo velike probleme u BiH, smatramo da se mnoge stvari trebaju vratiti na početak, a sve to govorim u kontekstu zloupotrebe visokih predstavnika i međunarodnog faktora. Uvjeren sam da nema potrebe za bilo kakvom bojazni niti od bilo kakvih odstupanja kada je riječ o Kosmetu, sve dok u dijalogu učestvuje Vučić – dodao je Dodik.\nOn je istakao da slobodno može reći da je saradnja sa Srbijom najbolja i najintenzivnija od postojanja Republike Srpske.\n– Na današnjem sastanku upoznali smo predsjednika Vučića o stanju u BiH i pripremama za izbore, kao i funkcionisanju finansijskog sistema u Republici Srpskoj. Mi smo izvršili rebalans budžeta i on je stabilan i likvidan, a tome je u znatnoj mjeri doprinijela i pomoć Srbije na čemu smo veoma zahvalni – istakao je Dodik.


Žele da motivišu mlade da kreiraju proizvode primjenjive u svijetu | MINA\nNaslovnicaBusiness Top StoryŽele da motivišu mlade da kreiraju proizvode primjenjive u svijetu\nŽele da motivišu mlade da kreiraju proizvode primjenjive u svijetu\nPodgorica, (MINA-BUSINESS) – Program Startup Activator, namijenjen start up-ovima u najranijoj fazi razvoja, ima za cilj da motiviše mlade ljude da kreiraju proizvode koji će se primijeniti ne samo u Crnoj Gori, nego i šire, saopštio je izvršni direktor M:tel-a, Vladimir Lučić.\n„Pozvao bih sve da se prijave na tu start up akademiju zato što će upoznati neke nove ljude, a dobili smo neke vrijedne nagrade. M:tel ima finansijska sredstva svake godine od pola miliona EUR koja ulaže u start up projekte koje mi procijenimo kao uspješne“, rekao je Lučić.\nŠest najboljih timova proći u drugi krug, odnosno doći će do ciklusa validacije, u kojem će pored mentora i radionica, na raspolaganju imati i fond za validaciju ideje u iznosu od 2,5 hiljada EUR.\nPored tog iznosa, kompanija M:tel za prvoplasirani tim izdvojiće 2,5 hiljada, odnosno za drugoplasirani tim 1,5 hiljada EUR, dok će predstavnici tima koji bude trećeplasirani dobiti pametne telefone.


U nedelju izbori u Srbiji: Više od 6,5 miliona birača – TVSA.BA\nUtorak, 28 Juna, 2022 4:47\nNaslovna/Vijesti/Svijet/U nedelju izbori u Srbiji: Više od 6,5 miliona birača\nU nedelju izbori u Srbiji: Više od 6,5 miliona birača\nSubota, 20 Juna 2020, 8:57\nU Srbiji se u nedelju, 21. juna, održavaju parlamentarni, pokrajinski i lokalni izbori, na kojima pravo glasa ima 6.583.665 građana. Oni će svoje biračko pravo moći da iskoriste na 8.386 biračkih mesta, javlja Anadolu Agency .\nBirači će na parlamentarnim izborima moći da glasaju za 21 listu, a na pokrajinskim izborima u Vojvodini učestvuje devet izbornih lista. Uoči izbora, cenzus za ulazak u Skupštinu Srbije spušten je sa pet na tri odsto.\nBiračka mesta biće otvorena od sedam sati ujutru do 20 časova uveče, a onima koji se u momentu zatvaranju biračkih mesta, 21. juna u 20 sati zateknu na biralištima, biće omogućeno da glasaju.\nMaske i rukavice će biti obavezne za članove biračkih odbora na izbornim mestima, dok se biračima preporučuje da ih nose.\nPredizborna tišina, odnosno zabrana izborne propagande, počela je 18. juna u ponoć i traje do zatvaranja biračkih mesta, 21. juna u 20 sati.\nKrizni štab TK: Odgovornim ponašanjem spriječiti ponovno uvođenje restriktivnih mjera


Košarkaši Virtusa slavili su na startu Top 16 faze Evrokupa pošto su u prvom meču grupe G bili bolji od Cedevita Olimpije sa 90:76 , tako da trener tima iz Bolonje Saša Đorđević može da bude više nego zadovoljan.\nKošarkaši Virtus Bolonje ostvarili su pobedu na startu Top 16 faze Evrokupa. Virtus je u prvom meču grupe G savladao Cedevita Olimpiju – 90:76. Ovo je 11. uzastopna pobeda tima Aleksandra Đorđevića u Evrokupu, pošto su prvu fazu završili sa 10:0.\nKošarkaši Virtus Bolonje pobedili su večeras na domaćem terenu ekipu Cedevita Olimpije sa 90:76 (11:18, 35:16, 14:15, 30:27), u utakmici prvog kola Grupe G Top 16 faze Evrokupa U ekipi iz Bolonje koju sa klupe vodi bivši srpski selektor Alekasandar Đorđević, najefikasniji je bio ...\nEvrokup se nastavlja, Virtus ostaje bez poraza! Posle deset uzastopnih pobeda u prvoj fazi, sastav Aleksandra Đorđevića nastavio je seriju dobrih igara u drugom po kvalitetu evropskom takmičenju i gradi dalje put ka trofeju pošto je na početku TOP 16 faze nadigrao Cedevitu ...\nVIRTUS VEZAO I 11. TRIJUMF: Blažič blistao, ali džabe!\nMarko Belineli bio je najefikasniji sa 25 poena I Virtus iz Bolonje je na trijumfalan način otvorio TOP 16 fazu Evrokupa. Pala je Cedevita rezultatom 90:76 i sada tim Saleta Đorđevića ima skor od 11-0. Miloš Teodosić je dao 13 poena, uhvatio četiri skoka i podelio osam ...\nEvrokup je pred početak Top 16 faze napravio anketu sa generalnim menadžerima klubova kako bi bio napravljen „presek“ ovog takmičenja posle prve runde. Birani su najbolji defanzivac, asistent i trener, a laureati pokupili su dvojica Srba, i jedan košarkaš Partizana.\nVirtus još uvijek bez poraza, UNIKS slavio protiv Andore, Partizan...\nKošarkaši Virtusa savladali su večeras Cedevita Olimpiju 90:76 u prvom kolu TOP 16 faze grupe G Evrokupa. Italijani su nastavili sa dobrim utakmicama, još uvijek su bez poraza i u ovom trenutku su možda prvi favorit za osvajanje takmičenja.\nDvojica Srba i Amerikanac iz Partizana! Nije iznenađenje da su TEO I SALE NAJBOLJI, ali da je najbolji defanzivac ...\nUoči nastavka takmičenja u Evrokupu i početka Top 16 faze održano je glasanje među čelnicima klubova učesnika, koji su birali najboljeg defanzivca, asistenta i trenera. Zanimljivo je da su u svim kategorijama pobedili “naši”: Aleksandar Đorđević.\nRašon Tomas, Teodosić i Đorđević najbolji u Evrokupu FOTO\nUoči nastavka takmičenja u Evrokupu i početka Top 16 faze održano je glasanje među čelnicima klubova učesnika. Birani su najbolji defanzivac, asistent i trener, a te laureate pokupili su dvojica Srba, odnosno, košarkaš Partizana.\nTEO POGODIO U SRŽ: Asistencija je vrhunac zadovoljstva u košarci (FOTO)\nMiloš Teodosić izabran je za najkorisnijeg igrača ligaškog dela ovogodišnjeg Evrokupa gde njegov Virtus iz Bolonje ima velike ambicije. Nekadašnji plejmejker Olimpijakosa i CSKA iz Moskve igra odlično u dosadašnjem toku sezone.


Kremen: Potrebni novi lideri koji gaje vrednosni sistem\nTanjug 13. novembra 2019. 19:18\nSKOPLJE – Pitanja koja sebi treba da postavimo jesu kakve vrednosti gajimo, koji je naš cilj i kakav lider želimo da postanemo, poručio je večeras profesor na Školi menadžmenta na Univerzitetu Nortwestern Hari Kremen, na panelu “Kako postati lider zasnovan na vrednostima” uoči sutrašnjeg otvaranje samita Macedonia2025 u Skoplju.\nKremen je, u razgovoru sa jednim od osnivača samita Macedonia 2025 i predsednikom Zaf grupacije Majkom Zafirovskim, istakao da živimo u društvima koja se suočavaju sa brojnim izazovima i poteškočama koje moramo sami razrešiti.\nKao uspešni primer suočavanje sa izazovima i posvećenost ka cilju naveo je upravo tim organizatora samita Macedonia 2025.\n“Niko drugi neće se baviti, niti suočiti sa vašim problemima. Niko drugi ne brine o tome i niko ne može da se bavi vašim izazovima”, naglasio je Kremen.\nKako je rekao, mladi i savremeno društvo treba sebi da postave pitanje da li će učiniti sami nešto ili će, sa druge strane, čekati da neko drugi to uradi za njih.\n“Da li će te gledati film ili će te biti deo tog filma, uključeni u njemu”, upitao je Kremen u razgovoru sa Zafirovskim.\nKako je rekao, Severnoj Makedoniji i regionu su potrebni ljudi koji će biti deo “tog filma, uključeni u njemu”, i vidi mnogi ljudi u ovoj prostoriji koji žele da budu upravo deo svega toga.\n“Mislim da je to zapravo suština samita Macedonia 2025. Da budete uključeni, deo “tog filma”, i smatram da postoji veoma veliki entizujazam kod ljudi koji su ovde da pokrenu nove inicijative”, rekao je Kremen.\nKada je reč o tome kako postati uspešan lider, on je napomenuo da je jedan od većih izazova kod savremenih lidera pitanje kako voditi ljude, ukoliko ne umete sami sebe da vodite, usmeravate, fokusirate…\nOn smatra da je uverenje takođe jedan od ključnih faktora za uspešnost pojedinca, lidera, društva.\n“Tako je nastao i samit Macedonia 2025, jer je postojalo uverenje”, kazao je i naglasio da danas nisu potrebni dobri, već odlični ljudi.\n“Svaka osoba može da postane ono što želi, samo treba da radimo na tome i da se sami sebe zapitamo šta mi zapravo želimo da uradimo”, zaključio je Kremen.\nOsmi po redu samit Macedonia 2025 biće svečano otvoren sutra, uz prisustvo predsednika i premijera Severne Makedonije, Steve Pendarovskog i Zorana Zaeva.\nNa ovogodišnjem samitu Macedonia 2025 učestvovaće oko 415 učesnika iz više od 60 zemlje, a teme koje će biti u fokusu su nova radna mesta, zanimanja budućnosti, održivost životne sredine, povezivanje biznisa…


Regionalni stambeni program vrijedan više od 10 miliona eura - Biznis Info\nYou are at:Home»Ekonomija»Regionalni stambeni program vrijedan više od 10 miliona eura\nRegionalni stambeni program vrijedan više od 10 miliona eura\nSavjet ministara utvrdio je Prijedlog sporazuma o grantu između BiH i Razvojne banke Savjeta Evrope u vezi sa Regionalnim stambenim programom – BiH 5, koji je vrijedan više od 10 miliona eura.\nRiječ je o potprojektu, odnosno investicionom subvencionom grantu u okviru projekta stambenog zbrinjavanja u BiH pod nazivom “Obnova 50 porodičnih kuća za lokalnu integraciju i obnova/izgradnja 500 porodičnih kuća za povratak izbjeglica i interno raseljenih lica u BiH”, saopšteno je iz Savjeta ministara.\nMinistarstvo za ljudska prava i izbjeglice BiH vodeća je institucija za projekat stambenog zbrinjavanja i ovaj potprojekat.\nRealizacija ovog potprojekta biće povjerena Federalnom ministarstvu raseljenih lica i izbjeglica i Ministarstvu za izbjeglice i raseljena lica Republike Srpske.\nSavjet ministara prihvatio je inicijativu Ministarstva finansija i trezora BiH i imenovao delegaciju za vođenje pregovora radi zaključivanja ugovora o zajmu za projekat Koridor “Pet-ce” u Federaciji BiH /FBiH/ između BiH i Evropske banke za obnovu i razvoj, vrijedan 180 miliona evra.\nNovac će biti utrošen za izgradnju tri nove dionice na Koridoru “Pet-ce”, i to auto-puta dužine oko 5,1 kilometar između Poprikuše i Nemile, tunela Ivan, dužine oko dva kilometra kao auto-puta po međunarodnim standardima sa četiri kolovozne trake, te auto-puta dužine oko 8,7 kilometra između petlje Mostar Jug i tunela Kvanj.\nRok otplate zajma je 15 godina, uključujući četiri godine grejs perioda, sa alokacijom na FBiH /Javno preduzeće “Autoceste FBiH”/.\nSavjet ministara, na prijedlog Ministarstva za ljudska prava i izbjeglice, donio je odluku o kriterijumima za dodjelu grant sredstava iz projekta “Jačanje kapaciteta institucija za rješavanje rodno zasnovanog nasilja u BiH” nevladinim organizacijama.\nSredstva od 160.000 KM obezbijeđena su iz donatorskih izvora na osnovu Sporazuma o grant sredstvima za razvojne ciljeve između Vlade SAD i Savjeta ministara za funkcionalnije i odgovornije institucije i aktere koji rade u interesu građana.\nNamjena granta je podrška nevladinim organizacijama koje se bave prevencijom nasilja nad ženama i nasilja u porodici, te zaštitom žrtava ovog oblika nasilja.\nPravo na podnošenje projektnog prijedloga za dodjelu granta imaju nevladine organizacije u BiH koje se bave pitanjima ravnopravnosti polova te prevencijom i zaštitom od nasilja na osnovu pola.\nGrant sredstva se dodjeljuju posredstvom javnog poziva koji će biti objavljen na veb stranici Ministarstva za ljudska prava i izbjeglice. Obavještenje o objavi poziva biće u tri dnevne novine koje se distribuišu u BiH.\nBanketurizamzapošljavanjeVlada FBiHSASEIzvozstrane investicijeCijeneAgrokorautomobilienergijaKonzumMMFNaftaBingoinvesticije


Naslovna Fudbal Lige petice Sezona bez pritisaka na Signal Iduna parku – Dortmund kreće ispočetka\nKad smo već konstatovali ko je novi&stari šampion u Bundesligi, bio bi red da se osvrnemo na ono šta u novoj sezoni može da uradi Dortmund. Milioneri su godinama unazad navođeni kao protivkandidati Bavarcima, ali bi u ovom trenutku tako nešto bilo podstaknuto isključivo u spomen tih nekoliko godina kada se na mečevima žutih viđao fenomenalan fudbal, a klupske vitrine punile trofejima.\nDortmund je došao do tačke kada se za uspešnu sezonu smatra nešto sasvim drugo nego ranije. Možda zvuči pomalo neprimereno, ali bi i umanjenje bodovne razlike u odnosu na šampiona mogao da bude jedan od zadataka za novog trenera Lusijena Favra. Sad, ako se pogleda prošlogodišnja tabela na kojoj je Dortmund zaostao dvadeset devet bodova od za Bajernom, neprimerenost opaske možda i gubi na snazi.\nSedmogodišnja era Jirgena Klopa se zavšila pre tri godine, a klub je u poslednje tri vodilo isto toliko trenera. Švajcarac Lusijen Favr je stigao iz Nice gde je svojim radom ostavio izvanredan utisak. Biće ipak da je jača preporuka bio njegov učinak u Borusiji iz Menhengladbaha koju je praktično oživeo u periodu koji je proveo na klupi imenjaka njegovog sadašnjeg kluba (2011-2015).\nCheck out (Bundesliga: BVB coach Lucien Favre on newcomer Axel Witsel: "Of course, it's not ready yet".) on Sport World – https://t.co/wBCNHkHb8B pic.twitter.com/theNFS7iQS\n— sportworld (@sportworldnews_) August 13, 2018\nDortmund (sigurno i ostatak Bundeslige) ove sezone ne razmatra osvajanje prvenstva. S obzirom na snagu Bajerna, to bi predstvaljalo samo nekorisno maštanje. Čuda se doduše dešavaju, ali bi još veće bilo da Bajern na kraju ne bude prvi, što su već dva. Sa timom prepunim mladih fudbalera i bez pravog golgetera, očekivati tako nešto od Favra bi bilo ne samo čudno, već i nekorektno.\nDortmund je jedan od kandidata za mesto koje vodi u Ligu šampiona\nDortmund je zato solidan kandidat za jedno od četiri mesta koja vode u Ligu šampiona. Štaviše, to je sasvim optimalan cilj, s tim da bi uzevši u obzir ne previše pojačani šalke i Lajpcig bez Nabija Keite, trebalo da bude napadnuto. Ne bi bila tragedija ako se na cilju ne završi kao drugi, ali bi razočaranje svakao bilo veliko ako plasman bude ispod četvrte pozicije.\nThe evolution of Borussia Dortmund kits. #BVB #Witsel\n: @footballdailyuk pic.twitter.com/Sx25HQCJYt\n— BVB Network (@BVB_Network) August 6, 2018\nUčešće u Ligi šampiona donosi manje imperativa, ali svakako ima svoje zahteve. Naravno, treba imati u vidu i zdravstveno stanje u sastavu koji je već pretrpeo neke udarce. Prolaz u nokaut rundu je obavezan, a onda je sve moguće. Uz nešto sreće prilikom žreba, Dortmund bi mogao da uknjiži par važnih pobeda i možda ulazak među osam najboljih.\nOd Temišvara do Faruma: Kad Partizan ima 2:1 u džepu\nNajveće šanse da se osvoji neki trofej su – a gde drugde – u kupu Nemačke. Milioneri su ga posledji put osvojili 2017. godine, a takva vrsta takmičenja je ove sezone kao stvorena za njih. Favr ima dovoljno fudbalera za sva tri fronta, a umanjeni pritisak mu može omogućiti da mudrije kombinuje. I njemu samom bi dobro došlo neko priznanje u tom smislu, budući da je za sada ima po dva nacionalna kupa i titule sa klubovima u Švajcarskoj (Servet, Cirih).\nBiće veoma zanimljivo videti koliko će Dortmund biti konkurentan u deulima sa velikanima – Bajernom u Bundesligi, a nekim drugim u Evropi. Čak i kada su bili u lošim serijama u proteklih par godina, Milioneri su bili protivnik koji je u stanju da savlada svakog, što prošle godine ipak nije bio slučaj. To bi verovatno doprinelo izgradnji samopouzdanja za naredne sezone kada će se svakako zahtevati više.\nNajveće pojačanje je stiglo iz Kine – Aleks Vitsel\nNajveće pojačanje je svakako Aleks Vitsel, povratnik u evropski fudbal. Belgijanac je potpisao četvorogodišnji ugovor vredan 20 miliona evra, rastavši se od veće zarade koju je imao u Kini. Toliko je dobio njegov kolega iz srednjeg reda Tomas Dilejni, a osam miliona više je primio centarhalf Abdu Dialo, koji je došao iz Majnca.\nAxel Witsel takes part in Dortmund training ahead of his move to BVB. ?#UCL pic.twitter.com/Kp9jQjOkmG\n— UEFA Champions League (@ChampionsLeague) August 7, 2018\nSpremite se za Bundesligu, kvote za prvo kolo se nalaze ovde!\nJarmolenko, Širle, Sokratis i Merino su se preselili na ostrvo, ostavivši novog trenera sa mladim igračkim kadrom. Nažalost, jedan od njih se već povredio, a u pitanju je osamnaestogodišnji napadač Jakob Brun Larsen. Od ostalih vredi istaći Isaka, Sanča, Zagadua i Akanjija koji bi u znatnoj meri mogli da učestvuju u naporima kluba da ostvari dobru sezonu. Podrška sa tribina ionako neće izostati, pogotovo ako Favr vrati dinamičan i uzbudljiv fudbal u kome neće nedostajati golova.\nNici to nije nedostajalo, pogotovo u prvoj godini njegovog mandata, a osim po odličnoj taktičkoj obučenosti i promeni tempa koji praktikuje na utakmicama, Favr je odličan u radu sa mladim fudbalerima, u čemu Dortmund ne oskudeva.\nPrethodni tekstEvrogol podkast: Malo IMT i Zvezda, malo Barsa i Atletiko\nSledeći tekstKo su srpski talentovani klinci na NBA kampu u Beogradu?\nPOKETINO NAJAVIO MESIJA: On je najbolji na svetu, biće u timu!


Obradović: Vučića niko nikad nije ovlastio da u ime Srbije pregovara o Kosovu | WebTribune\nHome U FOKUSU Obradović: Vučića niko nikad nije ovlastio da u ime Srbije pregovara o Kosovu\nAleksandra Vučića niko nikada nije ovlastio da u ime Srbije može da pregovara o Kosovu i Metohiji, izjavio je lider Dveri Boško Obradović na konferenciji za medije održanoj ispred sedišta predsednika Republike.\nOn je istakao da Vlada nikada nije donela odluku kojom ovlašćuje Vučića da u njeno ime pregovara i dodao da po podeli vlasti i njegovim ustavnim nadležnostima predsednik Srbije “to ne može i ne sme da radi”.\nObradović je podsetio i da Narodna skupština nikada nije usvojila pregovaračku platformu za pregovore o statusu Kosova i naglasio da građani Srbije “uopšte ne znaju sa kakvom platformom Vučić odlazi u Vašington i Brisel”.\nU dosijeima tajnih službi Crne Gore su imena srpskih političara tajnih Milovih saradnikahttps://t.co/aP8je0sXx1\nNi sam Vučić, naveo je Obradović, “nikada nije predstavio svoj dugo najavljivani plan” za rešenje statusa Kosova.\n“To govori da imamo pregovarača koji pregovara tajno, iza scene, sve radi mimo očiju javnosti i bilo kakve demokratske procedure, što je apsolutno skandalozno s obzirom da se radi o najvažnijem nacionalnom i državnom pitanju”, rekao je Obradović.\nOn je podsetio da su Dveri svojevremeo u Skupštini predložile donošenje rezolucije o Kosovu, da taj pokret tretira Kosovo kao okupirani deo Srbije i da Dveri “apsolutno ne prihvataju bilo kakvo stavljanje potpisa na nezavisnost lažne države Kosovo”.\nAko bi Vučić na bilo kom mestu prihvatio nezavisnost Kosova, istakao je Obradović, on ne samo da bi prekršio Ustav i Rezoluciju 1244, nego i “svoju predsedničku zakletvu datu na Ustavu i Jevanđelju”.\nObradović je rekao i da je Vučić došao na vlast zahvaljujući “zapadnim mentorima” kojima je između ostalog “obećao priznanje kosovske nezavisnosti” i naveo da je Vučić polovinu tog obećanja “ispunio” tako što su 2013. godine potpisani “antiustavni” Briselski sporazumi.\nZa Dveri “nema logike” da se o Kosovu pregovara u Briselu i Vašingtonu, rekao je Obradović, jer su “upravo zapadne zemlje” bombardovale Srbiju i one koje “sponzorišu nezavisno Kosovo” i zbog toga ne mogu biti neutralni moderatori.\n“Za nas je jedino pravo mesto za razgovor o statusu Kosova i Metohije Savet bezbednosti Ujedinjenih nacija. Ako se pregovara na bilo kom drugom mestu na planeti, na takvim pregovorima trebalo bi da bude prisutan predstavnik Ruske Federacije da bismo imali makar minimalan balans u međunarodnim odnosima”, zaključio je Obradović.


PREZENTACIJA JAJCA I BIH NA ISLANDU - JU „Agencija za kulturno-povijesnu i prirodnu baštinu i razvoj turističkih potencijala grada Jajca“\nPREZENTACIJA JAJCA I BIH NA ISLANDU\nDana 15.10.2016. godine na Islandu je održana manifestacija pod nazivom “Hrana i kultura”.\nU suradnji sa JU Agencijom, jajčanka Zekira Crnac i druge žene iz Bosne i Hercegovine koje žive na Islandu predstavili su tradicionalnu hranu i kulturu sa naših prostora.\nDogađaj je posjetilo preko 600 ljudi a prisutna je bila i državna televizija koja je svoj video prilog emitovala u većernjim satima.\nJU Agencija zahvaljuje gospođi Zekiri Crnac i svim drugim koji su na ovako bogat način predstavili grad Jajce i Bosnu i Hercegovinu.


Alessandro Michele u modnoj kući Gucci - kako je izvršen prvi zadatak | CityMagazine\nAko dokazivanje prvih par meseci na poslu ponekad znači i zauzimanje novog pravca u razvijanju kompanije, onda je Alessandro Michele dobro shvatio šta treba da radi kao novi umetnički direktor modne kuće Gucci. U kampanji koja se pojavila za predstojeću sezonu jesen/ zima 2015. sve je u znaku svakodnevice u velikom gradu, boemije i detalja koji prevladavaju celinu…\nBoemska verzija Gucci kolekcije, ali i kampanja, odišu blagom nonšalantnošću, koja je do sada bila gotovo nedopustiva. Modeli su obično bili fotografisani u studijskim, gotovo plastičnim uslovima, gde se tražilo savršeno svetlo i ugao, ali bez dodira sa spoljašnjim svetom.\nZahvaljujući novom umetničkom direktoru, Alessandru Micheleu, Gucci kampanja je izmeštena na ulice Los Anđelesa, među druge ljude, u metroima, na parkingu, u automobilu – gde god da postoji nekakva interakcija među svetom. Pogledajte kako dobro poznati italijanski brend diše u potpuno novom okruženju, zauzimajući sasvim drugačiji stav, a pre svega zahvaljujući Micheleu!\nNova kampanja je spremna (Gucci za jesen/zimu 2015)Otvori galeriju\nModni oglasi za muškarce iz 70-ih\nBez čega ne mogu dok vežbaju (najzgodnije žene sveta)\nKako poznate ličnosti nose kupaće kostime gucci · moda\nKako poznate ličnosti nose kupaće kostime\nJednostavno i savršeno – opušten izgled za vikend\nStil na filmu: Ko je najbolje obučen od junaka iz filmova nagrađenih Oskarom


Austrija: Egal u predsedničkoj trci Hofera i Van der Belena - Nova Borba\nAustrija: Egal u predsedničkoj trci Hofera i Van der Belena\nDanašnji izbori su u žiži velikog interesovanja ne samo austrijske, već i međunarodne javnosti, pošto je u prvom krugu glasanja kandidat desnice Hofer osvojio više od 35 odsto glasova, a Van der Belen 21\nTrka za predsednika Austrije između kandidata Slobodarske partije Austrije (FPO) Norberta Hofera i nezavisnog kandidata, bivšeg šefa stranke Zelenih Aleksandera van der Belena, prema prvim preliminarnim rezultatima je veoma tesna.\nNa osnovu 57,4 odsto izbrojanih glasova Hofer je osvojio 50,2 odsto glasova, a Van der Belen 49,8 procenata. Još uvek nisu izbrojani glasovi iz Beča, koji bi mogli doneti pobednika.\nU Austriji je danas održan drugi krug predsednickih izbora, na kojem su gradani birali novog šefa ržave.\nUkupno 6,4 miliona državljana Austrije sa pravom glasa imalo je pravo glasa.\nDanašnji izbori su u žiži velikog interesovanja ne samo austrijske, već i međunarodne javnosti, pošto je u prvom krugu glasanja kandidat desnice Hofer osvojio više od 35 odsto glasova, a Van der Belen 21.\nIshod drugog kruga izbora mogao bi, kako pokazuju prvi preliminarni rezultati, biti veoma tesan, pa bi konačni pobednik mogao biti poznat posle prebrojavanja glasova predatih putem pošte.


Nuhodžić: Video nadzor u skladu sa evropskim standardima – Urban Protection Academy\nAnalize Crna Gora Izdvojeno Lična bezbjednost\nNuhodžić: Video nadzor u skladu sa evropskim standardima\nBy M P 10.01.2020. 241\nOn je dodao da će, u skladu sa tim, sve lokacije na kojima će se vršiti video nadzor biti vidno obilježene sa istaknutim obavještenjima o vršenju video nadzora, u skladu sa Zakonom o zaštiti podataka o ličnosti.\nNuhodžić je kazao da će instaliranje i puštanje u rad sistema video nadzora javnih površina biti transparentno, kako bi građani, učesnici u saobraćaju i sva druga lica bili na adekvatan način upoznati i informisani o uslovima pod kojima se vrši video nadzor.\n„Cilj nam je da imamo sigurnije ulice, veću bezbjednost u saobraćaju, bolje rezultate u sprječavanju i otkrivanju krivičnih djela i prekršaja, bolji preventivni rad, a sve ovo znači veću sigurnost građana i naše djece“, kazao je Nuhodžić.\n„Nema straha od ugrožavanja privatnosti građana, jer je sve urađeno po najvišim evropskim standardima, što je potvrdila i institucija koja je nadležna za ovu oblast“, ocijenio je Nuhodžić.\nOn je kazao da je za građane najvažnije da će ove godine početi uvođenje novih elektronskih ličnih identifikacionih dokumenta, čijom upotrebom će komunikacija građana biti još kvalitetnija, jednostavnija i jeftinija.\n„To znači da će građani imati najsavremenija dokumenta. Nova lična karta će sadržati sertifikate za elektronsku identifikaciju i elektronski potpis. Takve lične karte u mnogim državama koriste se kao dokument u elektronskom poslovanju“, objasnio je Nuhodžić.\n„Ugradnjom ovih sertifikata u ličnu kartu, građanima će se omogućiti korišćenje elektronskih usluga kako u Crnoj Gori, tako i van nje“, kazao je Nuhodžić.\nOn je najavio da će biti nastavljeno sa unaprjeđenjem granične infrastructure, kroz izgradnju i rekonstrukciju graničnih prelaza Ranče, Šćepan Polje i Vraćenovići, i da će građani, turisti i roba granicu prelaziti brže, lakše i sigurnije.\n„Planirano je uvođenje stacionarnih radarskih sistema. Dakle, pokazujemo da je MUP u službi građana i da naše usluge i servise stalno unapređujemo“, kazao je Nuhodžić.\n„Raduje me što vidim i da pripadnici MUP-a i Uprave policije cijene napore države da im pomogne i što svojim radom pokazuju da se hrabro bore sa svim izazovima“, rekao je Nuhodžić.\n„Bilo je tu, naravno, još dosta aktivnosti, ali ovom prilikom izdvajam samo one koje građani najbolje prepoznaju: produžili smo radno vrijeme za izdavanje dokumenata i za rad sa strankama, u Podgorici i u primorskim opštinama. Dakle, građani sada znatno manje čekaju na šalterske usluge“, naveo je Nuhodžić.\n„To znači da su naše granice sigurnije, da je naša država sigurnija i da su naši građani sigurniji nego što su to bili ranije. U protekloj godini smo obezbijedili i puni nadzor kopna i mora, instalirali smo savremene kamere i time ostvarili puni nadzor državne granice“, kazao je Nuhodžić.\nOn je podsjetio da je uveden servis „Kamere na graničnim prelazima“, da građani Crne Gore i turisti mogu u svakom trenutku da vide ima li gužvi, koliko su prohodni granični prelazi i da tako bolje planiraju svoja putovanja.\n„Treća sfera u kojoj smo značajno napredovali je unapređenje sistema zaštite i spašavanja. Značajno smo taj sistem unaprijedili kroz nabavku opreme, edukaciju građana, kao i stručno osposobljavanje operativnih jedinica za reagovanje u slučaju poplava, zemljotresa i drugih hazarda“, naveo je Nuhodžić.\nTags: Crna Gora Nuhodžić Video nadzor\nRusija se protivi militarizaciji svemira\nOsam poginulih u udaru pripisanom Izraelu na proiransku miliciju u Siriji\nBy M P 16.12.2018.\nU Zagrebu osnivaju evropski Obavještajni koledž\nBy M P 27.02.2020.


Transparentnost Srbija: Pogoršanje neispunjenog plana za borbu protiv korupcije - Dijalog.net\nNaslovna Borba protiv korupcije Transparentnost Srbija: Pogoršanje neispunjenog plana za borbu protiv korupcije\nPostavljeno 11. February 2019.\nBeograd, 11. februar 2019. – Transparentnost – Srbija (TS) ukazuje da nacrt revidiranog Akcionog plana za Poglavlje 23 pregovora Srbije i EU, koji je trenutno na javnoj raspravi, ne donosi rešenje ni za jedan problem zbog kojeg je realizacija ovog plana do sada bila neuspešna.\nAkcioni plan za Poglavlje 23, pisan pre četiri godine a usvojen aprila 2016, predstavlja glavni planski dokument Srbije za unapređenje pravosuđa, ljudskih prava i borbe protiv korupcije.\nIz ove organizacije navode da su argumentovano kritikovali ovaj dokument u doba pisanja i davali predloge za poboljšanje.\nKako se navodi u saopštenju, TS je upozoravala “da svrha aktivnosti (to jest šta treba postići izmenama zakona ili sprovođenjem obuka) nije dovoljno precizno određena”, kao i “da neka bitna pitanja nisu obuhvaćena planom i da ne postoji sistem odgovornostio za neispunjavanje obaveza”.\nPoseban problem predstavlja to što su pokazatelji uspešnosti postavljeni neprecizno (npr. "poboljšana primena zakona", bez određivanja merljivih parametara), što ostavlja prostor za manipulacije u tumačenju da li je Srbija ispunila tražene standarde za ulazak u EU, ocenjuje TS u saopštenju.\nZbog tih nedostataka, iz TS se pribojavaju “da će ovaj plan biti samo formalno sproveden, a da to neće doneti suštinski napredak u borbi protiv korupcije”.\nIshod je, za sada, još gori, jer nisu popravljene čak ni norme važnih zakona, a kamoli njihova primena.\nTako da danas u Srbiji nisu poboljšani zakoni o Agenciji za borbu protiv korupcije, finansiranju partija, javnim nabavkama, slobonom pristupu informacijama, javno privatnim partnerstvima, iako su rokovi istekli pre nekoliko godina, podseća TS u saopštenju.\nTS dodaje da “umesto da izvrši temeljnu reviziju Akcionog plana i osmisli aktivnosti koje bi mogle da poprave stvarno stanje stvari tokom EU integracija Srbije, Ministarstvo pravde je iznelo na javnu raspravu tekst koji umanjuje pojedine neispunjene obaveze državnih organa”.\nNeprimereno kratak rok za upućivanje komentara, na zahtev civilnog društva, produžen je za dve nedelje (do 22.2.2019).\n“Međutim, da bi javna rasprava o planovima za budućnost mogla da se vodi argumentovano, Vlada bi morala da objavi izveštaje o sprovođenju postojećeg Akcionog plana, što nije učinjeno u drugoj polovini 2018 i da saopšti razloge za neispunjenje obaveza”, piše u saopštenju TS.\n“Još važnije je”, smatraju iz TS, “da Ministarstvo pravde objavi brojne analize na koje se poziva kada zagovara pojedina problematična rešenja, jer je nemoguće polemisati o ispravnosti stavova iz neobjavljenih dokumenata”.\nTS ukazuje, između ostalog, da “revidirani Akcioni plan, donosi lošija rešenja od postojećeg teksta u vezi sa sledećim: 1) Menja se sastav Saveta za borbu protiv korupcije, uključenjem predstavnika ministarstava Vlade RS, što bi za očekivanu posledicu imalo umanjenje faktičke nezavisnosti, umesto da se rešava stvarni problem – to što Vlada uporno ne razmatra izveštaje svojih savetodavaca; 2) Izmene Zakona o javnim nabavkama sada se planiraju samo zarad usklađivanja sa EU pravilima, a ne i radi boljeg nadzora; 3) Izmene Zakona o Agenciji za borbu protiv korupcije se planiraju samo zarad ispunjenja jedne preporuke GRECO, a ne radi otklanjanja svih uočenih manjkavosti; 4) za neodređenu budućnost se pomera konačna odluka o uvođenju krivičnog dela "nezakonitog bogaćenja"; s druge strane, AP se ne osvrće na najave donošenja Zakona o ispitivanju porekla imovine”.\nKao dobre novine u AP, mogu se istaći namera donošenja nove antikorupcijske strategije i sektorskih strategija za pojedine oblasti (zdravstvo, prosveta, carina).\nNa mnogim mestima,ocenjuje TS u saopštenju, prilikom definisanja zadataka koristi se potpuno nejasan izraz "da Srbija treba da uspostavi inicijalnu evidenciju" (postupanja po zahtevima za pristup informacijama, gonjenju korupcije, suzbijanju nepravilnosti u javnim nabavkama, kod finansiranja stranaka, sukoba interesa itd.).\nTS smatra da je to pogrešan prevod zahteva iz Brisela da Srbija ostvari rezultate u tim oblastima (track record). U celini gledano i pored nekih pozitivnih koraka, nacrt revidiranog AP bi morao da pretrpi ozbiljne promene da bi mogao da posluži kao okosnica uspešne borbe protiv korupcije do pristupanja EU.\nOznakeevropske integracijePoglavlje 23Transparentnost Srbija\nPrethodno NUNS i NDNV: Pretnje smrću Sejdinoviću su proizvod organizovane kampanje\nSledeće Protest “Mame su mafija” zakazan za 24. februar\nVejvoda: Za postizanje kompromisa potrebno je ubeđenje i saznanje da se ide u poces teških odluka\nKosovska Mitrovica, 07. avgust 2020. – Stalni član Bečkog instituta društvenih nauka i dir…\nSubotić: Nešto je trulo u državi Srbiji\nBeograd, 02. avgust 2020. – Parafrazirajući čuveni citat iz Šekspirovog Hamleta (ko…\nBeograd, 31. jul 2020. – Problem zaštite prava potrošača u Srbiji nije toliko pravni okvir…\nTop Tags istraživanje Društvo vladavina prava ljudska prava Evropska unija mediji Evropska komisija OCD evropske integracije konkurs mladi lokalna samouprava Vlada Republike Srbije Civilno društvo Srbija i Evropska unija


Ombudsmani za ljudska prava BiH: Sporan obračun naknada za prevoz – dijalogin.tv\nnovinar Objavljeno 15/04/2018\nOmbudsmani za ljudska prava BiH preporučili su Vijeću ministara BiH da otpočnu dijalog s reprezentativnim sindikatima kako bi se došlo do nove odluke o visini, načinu i postupku ostvarivanja prava na naknadu za prevoz na posao i prevoz sa posla.\nOdlučujući po nekoliko žalbi u prethodnom periodu, ombudsmani su zaključili da ova odluka nije u saglasnosti sa Zakonom o platama i naknadama u institucijama BiH, jer zakon garantuje pravo na prevoz zaposlenima, dok odluka to pravo ograničava.\n“Ombudsmani smatraju problematičnim i utvrđeni limit od 300 KM ukoliko isti nije dovoljan za pokriće troškova prevoza na posao i sa posla, te smatraju da je posebno u ovom dijelu trebalo da budu obavljene sveobuhvatne konsultacije s reprezentativnim sindikatima”, naveli su ombudsmani, pišu Nezavisne novine.\nTakođe, ombudsmanima je sporna i ocjena Savjeta ministara BiH i Ministarstva finansija i trezora BiH da se eliminisanjem javnog prevoza kao parametra za utvrđivanje iznosa naknade i uvođenje cijene litra goriva mogu napraviti uštede.\n“Postavlja se logično pitanje od kada je vožnja privatnim automobilima jeftinija od korištenja javnog gradskog i javnog međugradskog prevoza”, upitali su se revizori, navodeći primjer da su oni koji, recimo, na posao putuju sa Ilidže u Sarajevo na Marijin dvor prije kao naknadu dobijali 53 KM, a po novoj odluci im se obračunava naknada od oko 70 KM.\nU Ministarstvu finansija i trezora BiH kažu da će u zadatom roku odgovoriti na navode ombudsmana za ljudska prava te da je Odluka o visini, načinu i postupku ostvarivanja prava na naknadu za prevoz na posao i prevoz sa posla u Vijeću ministara BiH donesena jednoglasno.\nOmbudsmani su preporučili i Parlamentarnoj skupštini BiH da izmijeni Zakon o platama i naknadama u institucijama BiH, koji predstavlja temelj za odluku o naknadama za prevoz i to u smjeru da se ponovo uvedu riječi “javni prevoz”.\nZvizdić sve bliže odustajanju od kandidature za člana Predsjedništva BiH\nLast 30 Days Visits: 62.329\nTotal Visits: 3.226.299


Čovek ubacuje poštu u sanduče, Los Anđeles, 17. avgust 2020. (Foto: AP/Damian Dovarganes)\nPredstavnički dom američkog Kongresa je na vanrednom i hitnom zasedanju u subotu usvojio hitno finansiranje Pošte SAD, dok se nacija priprema za brojnije glasanje poštom na novembarskim izborima zbog pandemije koronavirusa.\nDemokrate su tražile dodatnih 25 milijardi dolara za finansiranje Poštanskog servisa, kao i da se ukinu najnovije izmene kojima su uklonjene mašine koje sortiraju poštu i poštanske sandučiće na javnim mestima, kao i neplaćeni prekovremeni rad zaposlenima.\n"Ove promene izazivaju ogromno kašnjenje dostave prema izveštajima iz cele zemlje, što utiče na efikasnost Poštanske službe i podriva našu demokratiju", navela je predlagačica zakona, demokratska predstavnica Kerolin Malouni.\nTe promene je uveo Luis Dedžoj, upravnik Poštanske službe, koji je na to mesto došao u junu. On je republikanski donator i donator kampanje američkog predsednika Donalda Trampa.\nOn je u petak svedočio u Kongresu i naveo je da neće vratiti u upotrebu mašine za sortiranje pošte i poštanske sandučiće koji su proteklih nedelja povučeni, navodeći da je to rutinski odgovor na promene u broju pošiljki, koji je smanjen zbog pandemije koronavirusa. Rekao je i da on nije naredio te promene.\nDedžoj u ponedeljak treba da svedoči pred Odborom za nadzor i reformu vlade u Predstavničkom domu, gde većinu imaju demokrate.\nSenator Geri Piters, najviše rangirani demokrata u senatskom Odboru za unutrašnju bezbednost, izjavio je da je primio više od 7.500 izveštaja o kašnjenju pošte u državi Mičigen koju predstavlja u Kongresu.\nPredsednik Tramp je više puta i bez dokaza izjavio da bi povećano glasanje poštom moglo da dovede do izbornih prevara, iako on sam glasa poštom.\nZakon koji je predložen u Predstavničkom domu, ima male šanse da bude usvojen i u Senatu, u kome večinu imaju republikanci.


Oracle Day 2015 | HelloWorld.rs\nUtorak, 31.03.2015 u 09:00\nKompanija Oracle organizuje konferenciju „Oracle dan 2015“, koja će se održati 31. marta 2015. godine u 9 časova u Hyatt Regency hotelu u Beogradu.\nTrendovi kao što su Cloud, Mobile, Social i Big Data nastoje da poremete stare poslovne modele i da podstaknu globalne promene. Jedino prihvatanjem ovih promena organizacije će moći da napreduju na polju digitalne ekonomije.\nUčestvovanjem na Oracle konferenciji ćete saznati više o konvergenciji Cloud-a, otkrićete kako digitalni poremećaj transformiše poslovne modele, razumećete kako organizacije napreduju u novoj digitalnoj ekonomiji i povezaćete se sa kolegama koji se suočavaju sa istim izazovima kao i Vi.\nKonferenciji će prisustvovati veliki broj stručnjaka iz IT sveta, kao što su: Duncan Harvey, direktor Core Technology, Oracle Europe, Middle East & Africa (EMEA), Cesare Capobianco, potpredsednik Oracle Rusija, CIS, Turska i Centralna Azija, Saša Đorđević iz Oracle Srbija i mnogi drugi.\nZa informacije o registraciji pišite na marketing_gr@oracle.com ili posetite stranicu Oracle Day 2015.\nNaime, u pitanju je Oracle Day 2015.


Direktor ERS: Električna energija za privredu poskupeće 14%\nLuka Petrović, generalni direktor Elektroprivrede Republike Srpske (ERS), najavio je da će ova kompanija povećati cene električne energije za privredu u proseku 14%, i naveo da će i posle toga cena biti najniža na Balkanu.\nNjegova najava zabrinula je Privrednu komoru Republike Srpske (RS) i sindikate koji traže da električna energija ne poskupi. Nove cene za privredu trebalo bi da važe od 1. februara. Ovo poskupljenje je potvrda najava da će cene u regionu ove godine drastično biti veće.\nPetrović je u intervjuu za Nezavisne novine izjavio da ERS neće tražiti poskupljenje za domaćinstva, iako bi taj zahtev bio opravdan sa ekonomskog stanovišta, jer su cene na slobodnom tržištu višestruko veće.\nKorekcijom cene za industrijske kupce (priključene na 10 kV, 35 kV i 110 kV nivou) prosečno povećanje biće oko 14%, ali ta cena će i dalje biti najpovoljnija na Balkanu, odnosno niža od 15 do 50% u odnosu na druge, izjavio je on.\nPetrović je kao razlog naveo potrebu za liberalizacijom ili otvaranjem tržišta za “velike kupce”, a na taj način će ERS obezbediti i dodatan prihod od 14,5 miliona maraka na godišnjem nivou.\nOn je naveo da bi iste količine električne energije koje su industriji isporučene 2018. na tržištu bi bile prodate po dvostruko višoj ceni, i ERS bi na toj razlici prihodovao 56,8 miliona maraka.\n“Na bazi planirane potrošnje industrijskih kupaca u 2019. ukupna subvencija ERS će iznositi 57,5 miliona maraka, umesto 72 miliona maraka, tako da smo i dalje jedina elektroprivreda u okruženju koja na ovakav način daje subvenciju industrijskim kupcima”, naveo je Petrović.\nInače, bez obzira na najavljeno poskupljenje, od januara će računi svim potrošačima u RS biti povećani zbog povećanja naknade za obnovljive izvore energije (OIE) za oko 44%. Naknada je sa 0,0053 maraka po kWh povećana na 0,0075.\nPoslodavci: Smanjuje se interes investitora za ulaganje u RS\nPrivredna komora RS upozorila je da će poskupljenje negativno uticati na konkurentnost privrede.\nUpravo je dosadašnja cena predstavljala konkurentsku prednost za privlačenje i domaćih i stranih ulagača, navela je Privredna komora RS.\nSindikat metalske industrije i rudarstva RS traži da se zahtev za poskupljenje povuče, dok sindikalci kompanije Swisslion prete štrajkovima.\nPoskupljenje bi moglo da spreči moguće povećanja plata i izazove otpuštanje, smatraju u Sindikatu metalske industrije i rudarstva RS.\nPredstavnici Privredne komore, Unije poslodavaca, Ministarstva energetike i rudarstva i ERS održali su i sastanak na kojem su razgovarli o poskupljenju električne energije.\nTagovi: Elektroprivreda Republike Srpske, ERS\nPočetna » Vesti » Električna energija » Direktor ERS: Električna energija za privredu poskupeće 14%


DODIK O IZETBEGOVIĆEVIM IZJAVAMA: Nama su ukinute sve fabrike za proizvodnju oružja… | Cik Novosti\nDODIK O IZETBEGOVIĆEVIM IZJAVAMA: Nama su ukinute sve fabrike za proizvodnju oružja…\nPredsjednik Republike Srpske Milorad Dodik najavio je da će inicirati formiranje zajedničke komisije Republike Srpske i Federacije BiH koja bi trebalo da utvrdi činjenično stanje o proizvodnji oružja i municije u FBiH koje je izvan kontrole institucija BiH.\nPredsjednik RS je istakao da činjenica da je proizvodnja oružja i municije u FBiH van kontrole institucija BiH, a da je sve u RS stavljeno pod kontrolu, govori o dualizmu samog tog sistema.\n“Zbog toga bi rješenje bilo da se formira zajednička komisija Republike Srpske i FBiH, koja bi utvrdila sve činjenice u vezi s tim”, rekao je Dodik za RTRS i dodao da će predložiti da Vlada RS zatraži formiranje te komisije.\nOn je istakao da je to u duhu Dejtonskog sporazuma i dodao da nema ništa protiv i da Bošnjaci učestvuju u nekoj komisiji koja bi došla u Republiku Srpsku da sagleda da li ima ili nema nekih viškova i tajno skrivenog oružja.\nDodik je ocijenio da to može da smiri situaciju, jer je nedopustivo da se živi u uslovima u kojima Bošnjaci mogu da proizvode i skladište oružje za, kako su rekli, za “ne daj Bože” i da to “ne daj Bože” čekaju.\n“Ovo je ozbiljna situacija i mislim da je racionalno da formiramo zajedničku komisiju od predstavnika dva eniteta i da se o tome napravi izvještaj”, rekao je Dodik.\nOn je ocijenio da je odgađanje sjednice Predstavničkog doma Parlamenta BiH povodom izjava lidera SDA Bakira Izetbegovića da se oružje proizvodi za “ne daj Bože” ozbiljan negativan događaj imajući u vidu činjenicu da je sjednica sazvana na legitiman način i u skladu sa Poslovnikom.\n“Imamo bojkot Bošnjaka iz svih političkih partija, što implicira različite zaključke o tome. Njihovo jedinstvo na svim pitanjima koja su protiv Srba ili Hrvata sada se manifestovalo”, rekao je Dodik.\nOn je dodao da je važnije od toga činjenica da postoji tajno naoružavanje i da u tom pogledu nije htio da učestvuje u polemici proteklih dana, jer se “uvijek nastojalo da se pokaže da je to nekakva retorička borba”.\n“Ovdje se ne radi o retorici, nego o činjenici da neko neovlašteno proizvodi bacače, rakete koristeći resurse koji su uspostavljeni za Bošnjake, jer su nama u Srpskoj ukinute sve fabrike koje se bave proizvodnjom oružja i municije, a šest takvih fabrika ima u FBiH”, naveo je Dodik.\nDodik je podsjetio da su u tom kontekstu predstavnici različitih ministarstava govorili svašta, ali da ništa nisu mogli da dokažu, kao i da je vršilac dužnosti zamjenika pomoćnika američkog državnog sekretara Mathew Palmer na svjedočenju u američkom Kongresu naveo da se radilo o legitimnom poslu koji je uradila policija.\n“Ovdje je riječ o tome da li je legitimno ili nije to što je Bakir Izetbegović rekao. Zato mislim da ta tema neće nestati, pogotovu ne nakon ovoga i vjerujem da svi bošnjački političari znaju da to postoji i da kriju od institucija BiH, kao i od Srba i Hrvata”, dodao je Dodik.\nSjednica Predstavničkog doma Parlamenta BiH na kojoj je trebalo koja se raspravlja o ”ratnohuškačkim izjavama” člana Predsjedništva BiH Bakira Izetbegovića u vezi sa proizvodnjom naoružanja u fabrikama namjenske industrije na teritoriji FBiH, odgođena je jučer zbog nedostatka kvoruma.


Stevandić i Dodik: Nastaviti stratešku koalicionu saradnju na lokalnim izborima - Zvornicki.ba\nSiniša Ilić iz Zvornika prisutan na sjednici\nRadu 5. sjednice Predsjedništva Ujedinjene Srpske, pored predsjednika dr Nenada Stevandića kao i članova Predsjedništva US, kao gosti sjednice prisustvovali su i predsjednik SNSD-a Milorad Dodik i generalni sekretar SNSD-a Luka Petrović.\nPredsjednik SNSD-a Milorad Dodik i predsjednik Ujedinjene Srpske dr Nenad Stevandić poručili su u Banjaluci da će biti nastavljena strateška koaliciona saradnja i partnersto dvije stranke i kada je riječ o narednim lokalnim izborima u BiH.\nDodik je novinarima izjavio da je Ujedinjena Srpska siguran partner SNSD-a i stranka koja podržava politike Vlade Srpske.\n– A na nivou BiH su takođe sa nama. Zainteresovani smo za dugoročnu saradnju i zajedničko djelovanje sa Ujedinjenom Srpskom i drugim članovima vladajuće koalicije – rekao je Dodik i dodao je postojanje ove stranke u političkom životu neupitno.\nDr Nenad Stevandić je rekao da je sa Dodikom razgovarao o strateškim interesima i mogućnostima sprovođenja politika Republike Srpske u tom entitetu i na nivou BiH.\nOn je rekao da je partnerstvo dvije stranke strateško i da imaju gotovo identično viđenje pozicije Srpske u BiH.\n(Facebook stranica partije Ujedinjena Srpska)


Muslimani u SAD zadovoljni, uprkos diskriminaciji – Minber\nkol. 30, 2011 at 1:43 pm\nMuslimani u SAD zadovoljni, uprkos diskriminaciji\nZa većinu muslimana koji žive u SAD život poslije 11. septembra 2001. godine postao je teži, ali je ova populacija generalno zadovoljna životom u Americi, pokazali su rezultati ankete sprovedene uoči 10. godišnjice terorističkih napada na Njujork i Vašington.\nSkoro polovina ispitanika, u okviru ankete koju je sprovela vašingtonska agencija “Pju riserč”, bila je izložena nekom vidu diskriminacije u protekloj godini, ali je čak 56 odsto njih zadovoljno pravcem u kome se njihova zemlja kreće, što se pripisuje tome što veliki broj njih podržava predsjednika Baraka Obamu i njegovu Demokratsku partiju.\n“Uprkos naslovima i diskusijama o mogućnosti pojave radikalizma i ekstremizma, naši podaci danas pokazuju da zajednica američkih muslimana pripada umjerenoj struji”, kazao je analitičar ove agencije Greg Smit.\nVećina muslimana u SAD i dalje se protivi ekstremizmu, iako je za 55 odsto njih život poslije terorističkih napada od 11. septembra 2001. postao teži, skoro polovina ističe da su ostali Amerikanci prema njima prijateljski raspoloženi.\nAnketa je pokazala i da su muslimani znatno integrisaniji u društvo, nego što se obično smatra, budući da je 56 odsto njih spremno da po dolasku u SAD prihvati lokalne običaje, javile su agencije.\nTako, recimo, čak 90 odsto muslimana koji žive u SAD smatra da ženama treba da se omogući da rade van kuće, a 68 odsto njih ne pravi razliku između političkih lidera muškog i ženskog pola.\nU SAD živi više od 312 miliona stanovnika, od kojih su 2,75 miliona muslimani.\nAugust najsmrtonosniji za američke vojnike u Afganistanu\nUltimatum Gadafijevim saradnicima


Apple: iPhone ne prisluškuje korisnike\nMobilni telefoni, 09.08.2018, 10:30 AM\nAppleovi iPhone uređaji ne samo da ne prisluškuju korisnike bez njihove saglasnosti za funkcije kao što je "Hej, Siri", već i blokiraju aplikacije drugih proizvođača i sprečavaju ih da one rade to. To je odgovor kompanije Apple američkim zakonodavcima koji je deo pisma koje im je kompanija uputila.\nPredstavnici Kongresa Greg Valden, Marša Blekbrn, Greg Harper i Robert Lata zatražili su od kompanija Apple i Alphabet (Googleove matične kompanije) da preciziraju kako njihovi pametni telefoni rukuju korisničkim podacima kada su u pitanju funkcije koje zahtevaju slušanje glasovnih komandi, a koje u ovom slučaju uključuju "OK, Google" i "Hej, Siri".\nAmerički zvaničnici su zabrinuti da bi takve funkcije mogle omogućiti kompanijama da špijuniraju korisnike, prikupljanje audio podataka iz njihovih razgovora čak i kada glasovna komanda za pokretanje takvih funkcija nije korišćena.\nAli Apple kaže da uprkos slušanju komande za funkciju "Hej, Siri", njegov digitalni pomoćnik ne snima zvuk. Izgovorene reči se takođe ne dele a iz Applea su naglasili da se zahteva od korisnika da ručno odobre pristup mikrofonu, a svaka aplikacija koja ga koristi treba da prikazuje ikonu kad god sluša.\nMeđutim, Apple je upozorio da, iako zahtevaju da aplikacije obaveste korisnike kada se prikupljaju podaci, oni ne mogu kontrolisati ono što programeri rade nakon što se takve informacije stave u njihove ruke.\n"Apple ne prati i ne može pratiti šta programeri rade sa podacima korisnika koje su prikupili, ili sprečiti dalji prenos tih podataka, niti imamo mogućnost da obezbedimo usklađenost sa sopstvenim pravilima privatnosti ili lokalnim zakonom", kaže Apple u pismu upućenom kongresmenima.\nGoogleova matična kompanija nije rekla da li je odgovorila na pismo ili ne. Međutim, portparolka republikanske većine u Odboru za energetiku i trgovinu Kongresa rekla je da su obe kompanije do sada bile veoma "kooperativne".\nApple je od pitanja privatnosti napravio ključni deo svog mobilnog poslovanja, pokušavajući da zaštiti korisničke podatke i softverskim i hardverskim tehnikama. Kompanija je krajem 2015. godine bila u pravnom sporu sa FBI nakon što je odbila da otključa iPhone koji je koristio jedan od terorista iz San Bernardina, tvrdeći da bi hakovanje jednog od njegovih uređaja otvorilo vrata invaziji privatnosti svih njegovih kupaca.\nIzrael ima aplikaciju koja prati da li ste bili izloženi korona virusu\nIzraelsko ministarstvo zdravlja objavilo je mobilnu aplikaciju pod nazivom „Štit“ koja će upozoravati korisnike ako su bili u isto vrem... Dalje\nKorisnicima Googleove napredne zaštite više neće biti dozvoljeno instaliranje aplikacija koje nisu u Play prodavnici\nGoogle je juče najavio da proširuje zaštitu koju nudi korisnicima Androida koji su uključeni u kompanijski Program napredne zaštite (Advanced Pro... Dalje\nAplikacija za praćenje epidemije korona virusa zapravo inficira Android uređaje ransomwareom, a od vlasnika uređaja traži da plate otkup od 100 d... Dalje


Dobijanje bezbednosnih ispravki za Windows - Windows pomoć\nBezbednosne ispravke za Windows pomažu u zaštiti od novih i postojećih pretnji po vašu privatnost i računar. Najbolji način za dobijanje bezbednosnih ispravki jeste uključivanje automatskog ažuriranja Windowsa i informisanost o bezbednosnim problemima. Više informacija o automatskom ažuriranju potražite u odeljku Razumevanje automatskog ažuriranja operativnog sistema Windows.\nKada uključite automatsko ažuriranje, Windows može automatski da instalira važne ispravke (uključujući bezbednosne ispravke) i preporučene ispravke za računar kada ih Microsoft objavi. Više informacija potražite u odeljcima Uključivanje i isključivanje automatskog ažuriranja i Kako da znam da li je računar ažuran? Više informacija o ažuriranju računara na mreži potražite u odeljku Redovno ažuriranje računara na mreži.\nDa biste saznali više o novim bezbednosnim ispravkama, pronašli članke „kako da“ i savete o bezbednosti, kao i odgovore na pitanja o bezbednosti, uključujući besplatan mesečni bezbednosni bilten za kućne korisnike, posetite Microsoft Veb lokaciju „Bezbednost kod kuće“. Da biste saznali kako Microsoft nadgleda i odgovara na bezbednosne probleme, posetite Microsoft Veb lokaciju „Centar za bezbednosne odgovore“. Ona nudi alatke poput usluge upozorenja, mesečni webcast, blog i RSS (Really Simple Syndication) feedove koji pomažu da ostanete u toku sa bezbednosnim ispravkama i informacijama za Windows.


Infiniti priprema novi koncept kupe model za Detroit\nKompanija Infiniti je uglavnom odustala od svoje serije sedan automobila, još od poslednjeg modela koji je kreirala u ovoj varijanti, sada već davne 2006. godine...\nOvaj brend, međutim, i dalje svojim kupcima nudi svoj Q70L automobil, ali on je u svakom smislu veći konkurent modelu Cadillac CT6, radije nego pravim takmacima, čistokrvnim sedan modelima koji su već ustaljeni na tržištu i dolaze iz pogona kompanija Audi, BMW i Mercedes.\nOva kompanija je flertovala sa ovom idejom koja se zasniva na novoj liniji limuzina u prošlosti, dok je 2014. godine čak predstavila svoj Q80 Inspiration koncept na Paris Motor Show sajmu automobila. Prošlo je tri godine od kada je ovaj automobil predstavljen, a direktor i šef dizajna kompanije Infiniti, Alfonso Albaisa, sugeriše da bi njegov brend mogao da iznenadi sve posetioce sledećeg North American International Auto Show sajma automobila koji će se održati sledeće godine.\nRazgovarajući sa svetskim medijima, Albasa je izjavio: „U Detroitu mi ćemo pokazati nešto na ovu temu vezanu za segment sedan automobila, što će predstavljati pravo osveženje“. Dizajner je želeo da naglasi kako će automobil biti prelep i veoma seksi sedan koji dobija nove proporcije, zbog inovativnih tehnologija koje se danas koriste.\nOvo možda ne zvuči kao preterano mnogo informacija, ali svakako deluje kao da se Infiniti priprema za predstavljanje novog koncepta koji bi mogao biti preteča sledećoj generaciji linije sedan modela. Albaisine pomenute tehnologije takođe mogu biti veoma interesantne, jer one mogu delovati kao suptilno nalgašavanje svega što bi automobil mogao poseduje - možda će dobiti alternatnivni hibridni pogonski sklop, pa možda čak i potpuno električni motor, zašto da ne.\nOve informacije se uklapaju sa prethodnim glasinama koje ciljaju ka tome da bi Infiniti mogao da predstavi električni koncept u Detroitu, zajedno sa planovima za proizvodni model koji bi trebalo da startuje 2019. godine.


Na pružnom prelazu u Šumadijskoj ulici, kod Mašinske škole, voz je jutros oko 3:15 udario starijeg muškarca, potvrdili su iz policije. Iz niškog Univerzitetskog kliničkog centra kažu da je M. A. sa teškim povredama primljen rano jutros, operisan je i trenutno se nalazi na respiratoru.\nNjegovo stanje se prati, kažu iz UKC-a, i 87-godišnji muškarac je smešten u jedinici intenzivnog lečenja.\nIma prelom vratnih pršljenova, amputirano mu je stopalo i deo šake odnosno dva prsta, operisan je i na aparatu za veštačku ventilaciju - kažu iz Kliničkog centra.\nIz policije dodaju da za sada nije poznato pod kojim okolnostima se incident dogodio, a kako nezvanično saznajemo, u pitanju je pokušaj...\nNišlija star 87 godina zadobio je povrede opasne po život kada ga je noćas oko tri časa iza ponoći udario voz na pružnom prelazu u Šumadijskoj ulici, nedaleko od Mašinske škole. On je sa teškim povredama prebačen u Univerzitetsko klinički centar u Nišu gde je operisan.


PROGRAM :: Promocija Nedelja, 01/07/2012, 18 : 00 PROMOCIJA SAJTA WWW.REMAKE.RS / nova kreativna platforma Remake festivala\nWeb prezentacija projekta Remake, koji je najpoznatiji po istoimenom festivalu i interaktivnim kreativnim radionicama, doživeće svoju premijeru 01. Jula ove godine. www.remake.rs predstavlja jedinstvenu platformu zasnovanu na eko idejama kreativnog tima Remake projekta i mnogih umetnika koji u njemu učestvuju.\nImajući u vidu koliko su važni očuvanje životne sredine, potreba za stvaranjem ali i ekonomska nezavisnost, u okviru web prezentacije biće predstavljene sve remake ideje, ali i mogućnosti za povezivanje, i plasiranje sopstvenih ideja. Deo sajta namenjen je svim umetnicima i ljudima koji su mapirani putem istraživanja, kako bi činili kreativnu bazu podataka u okviru sajta.\nKreativna platforma će biti predstavljena i kroz interaktivnost koja će činiti važan deo sajta i celokupnog projekta.\nPovodom postavljanja sajta na internet, Remake tim je organizovao prezentaciju i promociju svog web sadržaja. Promocija će se održati 01.jula, od 18 h do 24 h, u bašti KC Grad, koji je od ove godine i partner Remake projekta i jedna od lokacija gde će se održati drugo festivalsko izdanje, u novembru ove godine. Na video bimu ćete moći da pratite sadržaj web preyentacije, i da se družite sa Remake umetnicima, uz dobru muziku i iznenadjenja, kao što smo od rimejkovaca i navikli Ne zaboravite, www.remake.rs, od 01.jula!


RAE Portal – Tivat-Kotor:Obrazovanje Roma prioritet u integraciji\nHome // ARHIVA // Tivat-Kotor:Obrazovanje Roma prioritet u integraciji\nTivat-Kotor:Obrazovanje Roma prioritet u integraciji\nјун 20, 2017 // By: admin // ARHIVA, IZ CRNE GORE, VIJESTI // No Comment\nStrategija za socijalnu inkluziju Roma i Egipćana u Crnoj Gori 2016-2020, obavezujuća je za sve lokalne samouprave gdje žive pripadnici/e romske i egipćanske populacije, istakao je Sokolj Beganaj ispred Ministarstva za ljudska i manjinska prava u kampanji koja je juče organizovana u naseljima 7. jul i Lovanja 1 u Tivtu i naselju Trojica u Kotoru. Usvajanjem ovog strateškog dokumenta, Vlada Crne Gore još jednom je iskazala punu posvećenost kreiranju i implementaciji politika za brže i potpuno socijalno uključivanje Roma i Egipćana u Crnoj Gori.\nKampanja se realizuje u saradnji sa Upravom Policije – Centar bezbjednosti Tivat i OB Kotor i NVO „Udruženje Egipćana“ svake godine na temu zaštite od nasilja u porodici, nasilju nad ženama i maloljetničkim prisilnim brakovima među romskom populacijom.\nVeoma važan segment u integraciji je sprovođenje lokalnih akcionih planova, koji su čini se u značajnoj mjeri u prethodnom periodu bili deklarativnog karaktera, bez konkretnijih suštinskih promjena, ocijenjeno je tokom edukacije roditelja, djece, romskih i egipćanskih aktivistkinja, službenika/ca državne uprave koja je, u nastavku kampanje, održana u multimedijalnoj sali opštine Tivat.\nU okviru edukacije razgovarano je o značaju novog strateškog dokumenta Strategije za socijalnu inkluziju Roma i Egipćana u Crnoj Gori 2016-2020, koja je postavila smjernice za postizanje suštinskih i trajnih promjena socio-ekonomskog položaja ove zajednice u Crnoj Gori.\nZa ostvarivanje opšteg cilja u okviru svake oblasti definisani su specifični ciljevi, a svaki cilj ostvaruje se predloženim mjerama u oblastima: obrazovanja, zapošljavanja, stanovanja, zdravstvene zaštite, pravnog statusa, socijalnog statusa i porodične zaštite. Sa događaja je poručeno da će svi potrebni napori biti uloženi kroz multidisciplinarni pristup svih nadležnih institucija, i uz poštovanje međunarodnih standarda, na aktivnom uključivanju u društvo ove zajednice u crnogorsko društvo, kao i njenoj potpunoj socio-ekonomskoj integraciji.\nU okviru kampanje i edukacije, ukazano je još jednom na izuzetno veliki značaj obrazovanja za romsku i egipćansku populaciju, što je preduslov za uključivanje u sve tokove društvenog života u Crnoj Gori. Veća obrazovanost vodi uključivanju u društvene tokove, boljim mogućnostima za poboljšanje loše ekonomske situacije, a prije svega jačanju svijesti o poštovanju ljudskih prava i borbi protiv izrazito negativnog fenomena nasilja nad ženama i nasilja u porodici, te pojavi prisilnih maloljetničkih brakova.


Bris će uvažavati zastavu i himnu, ali i poštovati one koji kleče - Izazov\nNovi magazin 1. avgusta 2020. 19:26\n„Uvek ću uvažavati zastavu zbog onoga što ona meni predstavlja. Odavaću počast svima koji su se žrtvovali, koji su služili i umirali za našu zemlju, svima onima koji su se borili da ovu zemlju pokrenu napred“, rekao je Bris.\n„Poštujem svakog ko se odluči da kleči ili za bilo koji drugi oblik mirnog protesta kako bi skrenuo pažnju na socijalnu nepravdu i sistemski rasizam“, dodao je on.\nUbrzo nakon toga se izvinio i rekao da sada razume da protest klečanjem uz himnu, koji je 2016. godine pokrenuo Kolin Kapernik, „nikada nije bio u vezi sa zastavom“.\n„Pomislio sam da će Nju Orleans ili država Luizijana ili crnačka zajednica pomisliti da ne stojim uz njih i to mi potpuno slomilo srce“, rekao je Bris.\n„Moj nedostatak savesti u tom trenutku povredio je mnoge“, rekao je Bris.\n„Ja sam Malkomov prijatelj, njegov saigrač i saveznik. Svi naši ciljevi su usklađeni“, rekao je Bris.


benedi đukanović Archives - Bportal.ba - Najvažnije vijesti iz BiH\nOznaka: benedi đukanović\nPripadnici Policijske uprave Istočno Sarajevo danas su predali lice čiji su inicijali B.Đ. u nadležnost Kazneno-popravnog zavoda Tunjice, rekla je Srni načelnik Odjeljenje za odnose sa javnošću MUP-a RS Mirna Miljanović. Riječ je o Benediju Đukanoviću, osumnjičenom za ubistvo banjalučkog privrednika Slaviše Krunića, koji se sinoć predao policiji Kantona Sarajevo, nakon čega su o tome […]\nPosted on 13. Juna 2019. 13. Juna 2019. Author Devleta Osmanagic\tKomentari isključeni za Đukanović predat u KPZ Tunjice, policija traga za bijelim golfom\nPosted on 13. Juna 2019. 13. Juna 2019. Author Devleta Osmanagic\tKomentari isključeni za Đukanović negirao učešće u ubistvu Slaviše Krunića\nU toku je transport Benedija Đukanovića ka KPZ-u Tunjice jer mu je ranije određen pritvor, rekla je Srni načelnik Odjeljenje za odnose sa javnošću MUP-a RS Mirna Miljanović. Ona je rekla da se Đukanović sinoć predao policiji Kantona Sarajevo, nakon čega su o tome obaviješteni pripadnici Policijske uprave Istočno Sarajevo, koji su ga identifikovali. “U […]\nPosted on 13. Juna 2019. Author Devleta Osmanagic\tKomentari isključeni za VIDEO U toku transport Đukanovića prema KPZ-u Tunjice\nBenedi Đukanović, odbjegli ubica Slaviše Krunića, poznatog biznismena, predao se večeras, ekskluzivno saznaje Srpskainfo. Izvor iz Policijske uprave Istočno Sarajevo izjavio je da se Đukanović predao oko 22 sata u PS Ilidža, te da će u narednim satima biti prebnačen u Banja Luku. Foto: Srpskainfo: Benedi Đukanović Đukanović je bio u bijegu od 22. aprila uvečer, kada je […]\nPosted on 12. Juna 2019. Author Minea BB\tKomentari isključeni za Večeras se predao ubica Slaviše Krunića, pogledajte o kome je riječ\nInterpol u Sarajevu raspisao je međunarodnu potjernicu za Benedijem Đukanovićem, osumnjičenim za učešće u atentatu na vlasnika “Sector Securityja” Slavišu Krunića, njegovog pratioca Žarka Pavlovića i ranjavanje Gorana Ilića. Potjernica je raspisana na osnovu zahtjeva Okružnog suda u Banja Luci, koji je Đukanoviću odredio mjeru pritvora, a budući da nije dostupan pravosudnim organima, za njim […]\nPosted on 16. Maja 2019. Author Devleta Osmanagic\tKomentari isključeni za Raspisana međunarodna potjernica za Benedijem Đukanovićem


Polemika o fašizmu, zemunskom klanu i pokojnoj DS - Društvo - Dnevni list Danas\nPočetna » Društvo » Polemika o fašizmu, zemunskom klanu i pokojnoj DS\nPoslanici Skupštine Srbije raspravljaju o 18 policijskih zakona\nPolemika o fašizmu, zemunskom klanu i pokojnoj DS\nMinistar unutrašnjih poslova Nebojša Stefanović obrazlažući izmene Zakona o bezbednosti saobraćaja na putevima u Skupštini Srbije rekao je da te izmene predviđaju smanjivanje tolerancije na količinu alkohola u krvi vozača sa 0,3 promila na 0,2 promila, povećanje sankcija za prekoračenje brzine, a duplirane su i kazne za nevezivanje pojasa.\n0Piše: M. R. Milenković 07. marta 2018. 16.11\nPrema njegovim rečima, izmene su dugo i temeljno pripremane, a sve mere predložene su u radi poboljšanja bezbednosti saobraćaja i očuvanja života. Istovremeno sa ovim zakonom, ministar Stefanović poslanicima je predstavio još 17 zakona iz oblasti policije o kojima se raspravlja u objedinjenoj raspravi. Opozicija je negodovala zbog spajanja 18 tačaka dnevnog reda, navodeći da je zbog toga ne može očekivati kvalitetna rasprava.\nIzmenama su predviđene strožije kazne za nasilničku vožnju – preticanje kolone preko pune linije, za prolazak kroz crveno svetlo, kao i za vožnju sa više od dva promila alkohola u krvi predviđen je obavezan zatvor od 30 do 60 dana ili kazna rada u javnom interesu od 240 do 360 sati, 14-16 kaznenih poena i devet meseci zabrane upravljanja vozilom. Zbog nevezivanja pojasa umesto dosadašnjih 5.000 dinara kazna će biti 10.000 dinara. Izmenama je predviđena i pojačana odgovornost vozača koji prevoze decu, jer će deca moći da se prevoze samo u odgovarajućem bezbednosnom sedištu, odnosno na podmetaču za sedenje u zavisnosti od uzrasta i visine.\nOsim ovog zakona poslanici raspravljaju i o još 17 zakona , među kojima su izmene Zakona o policiji, DNK, o strancima, azilu, kao i o izmenama Zakona o javnom redu i miru koji predvđa povećanje kazni za korišćenje pirotehničkih sredstava.\nVojislav Šešelj, šef poslaničke grupe SRS, rekao je da Srbija više štiti azilante koji dolaze iz dalekih zemalja nego li osobe iz mešovitih brakova, jer primera radi Albanke koje su udate za Srbe godinama ne mogu da dobiju državljanstvo. On je rekao da je vlada Srbije po pitanju Zakona o azilu pokazala veliku izdašnost, a sve u cilju udovoljavanja EU.\n“Azilant u dve rečenice napiše tražim azil i odmah je oslobođen gonjenja i ima pravo na boravak i slobodu kretanja u Srbiji. Sa kojom procenom“, rekao je Šešelj i dodao da oni imaju pristup tržištu rada. “Hoćete li im i stanove obezbeđivati, ove u u kuli Beograda na vodi”, zapitao je Šešelj.\nOdgovarajući na Šešeljeve primedbe, miunistar Stefanović je rekao da u Srbiji danas nema više od 3.600 migranatra u kampovima i da najveći broj ne želi azil u našoj zemlji.\nArpasd Fermond, poslanik SVM, rekao je da je Srbija shodno svojim mogućnostima značajno doprinela upravljanju prilivom migranata, ali da je stav SVM po pitanju osnivanja prihvatnih cenatara za migrante u lokalnim samoupravama nije promenjen.\nRaspravu u Skupštini Srbije obeležila je polemika poslanika SDS Marka Đurišića i Srpske napredne stranke posle iznošenja kritika na račun predloženih zakona iz domena Ministarstva unutrašnjih poslova koji po njemu neće doprineti borbi protiv kriminala.\nĐurišić je komentarišući predložene izmene Zakona o saobraćaju naveo da svake godine u Srbiji život izgubi 600 ljudi, 5.500 biva teško, a 15.000 lakše povređeno. On je upitao zbog čega se o ovom važnom zakonu raspravlja u paketu sa ostalim zakonima i na koji je ministar potrošio nkoliko minut .\n“Nažalost ministre o ovom zakonu nećemo moći da raspravljamo ni u pojedinostima, jer su poslanici SNS na zakon o strancima podneli 340 besmislenih amandmana“, rekao je Đurišić i upitao da li će zakon o DNK sprečiti da se ”Velja nevolja i razni drugi kriminalci ne oslobađaju sudova i zbog čega se isto tretira DNK materijal i žrtava i osumnjičenih .\nOn je upitao i da li se Srbija pretvara u sigurnu kuću kriminalcima, podsećajući da su kod nas utičište našli biznismen Vasilev iz Bugarske i biznismen Gica iz Rumuniuje, uprkos poternicama. Zašto je inspektor Nebojša Blagotić iz Niša penzionisan na silu, umesto da je da je nagrađen zbog istrage protiv istaknutog prijatelja vladajuće stranke i njihovog finansijera. To, kako je Đurišić naveo, Zakonom o policiji neće biti ispravljeno.\nPrema njegovim rečima, predloženim izmena Uakona o policiji propisuju se bezbednosne provere ne samo za one koji se zapošljavaju u MUP-u nego i svih osoba u neposrednom okruženju i upitao gde se taj krug provera završava. „Znamo države u kojima se država na takav način odnosila prema ljudskim pravima građana i kakao su se stvari završavale. Možemo da ih nazovemo fašizmom“, kazao je Đurišić.\nReplicirajući poslaniku SDS, ministar Stefanović je rekao da u zakonu piše da će bez konkursa moći da se zapošljava samo u slučajevima porodica poginulih i ranjenih policajaca i odbacio sve navode o stranačkom zapošljavanju u policiji. A šef poslaničke grupe Srpske napredne stranke Aleksandar Martinović negodovao je što se fašizam „imputira“ naprednjacima i rekao da je fašizam „kada momku od 20 i nešto godina smrskate glavu policijskim čizmama“. Kako je dodao, to se desilo na protestu radikala u vreme vladavine Borisa Tadića koji je sad lider SDS-a.\nPodsetio je da su za vreme „pokojne i preminule DS“ ubijeni policijski službenici Momir Gavrilović, Boško Buha i Nenad Batočanin i premijer Zoran Đinđić. Martinović je zbog spominjanja Savamale tokom rasprave rekao da se uporno prećutkuje da je vlasnik nelegalno podignutih objekata u toj ulici bio izvesni Vladimir Marković član gradskog veća za saobraćaj do 2008. godine.\nOn je „podsetio“ predstavnike bivše vlasti na njihove „partnere“ Dragoljuba Markovića vlasnika Krmivo produkta, pa Ljubišu Buhu Čumeta koji je, kakao je naveo imao eksluzivno pravo da afaltira i Milorada Ulemeka Legiju koji im je pomogao izvede 5. oktobar.\nĐurišić je kazao da bi voleo da znam ko je ubio Panića, ali da je to pitanje za ministra policije i direktora policije, a „možda najbolje za onoga ko mu je rekao da ne ode u bolnicu povređen, ko mu je rekao da se krije i da dva dana posle toga je preminuo od unutrašnjeg krvarenja“.\nNaveo je da se nikada nije video ni sa kim iz „zemunskog klana“, ali da zato ministar zdravlja Srbije Zlatibor Lončar ima fotografije sa njima, ali i da bi bilo dobro da javnost sazna ko je ubio Olivera Ivanovića. Dok je to govorio poslanici vladajuće većine su mu dovikivali “đubre”. Predsedavajući Veroljub Arsić nije reagovao na te povike, jer, kako je rekao nije čuo, zbog glasnog govora samog Đurišića.\n„Niste reagovali kada su mu rekli da je đubre, jel to vokabular koji treba da se koristi u ovom domu, budite spremni na to da čujete i stavove i kritike opozicije bez uvrede i vređanja“, kazao je Aleksić.\nposlanici, rasprava, skupstina srbije, zakoniBeograd


Prodavnica obuće Gvožđara Tradicionalni prehrambeni proizvodi Građevinski materijal Prodavnica široke potrošnje Atelje Lekovito bilje Tradicionalni proizvodi Prodavnica odeće Cvećara Zlatara Mesara\n» Otvorena Kancelarija za lokalni ekonomski razvoj Opstine Cajetina\nDanas je u zgradi opštine Čajetina zvanično otvorena Kancelarija za lokalni ekonomski razvoj. Vrpcu su presekli predsednik opštine Milan Stamatović i direktor administracije i programskih operacija u IRD-u Slavenko Đokić.\nPredsednik opštine primio je predstavnike IRD-a, Slavenka Đokića, Aleksandra Đureinovića, menadžera LER programa, Branku Bogdanović, koordinatora regionalne kancelarije i Maju Vujašković referenta za javno informisanje IRD-a. Svečano otvaranje upriličeno je tačno u 11 sati. Svečanosti su prisustvovali članovi LER Tima koji su radili na Strategiji lokalnog ekonomskog razvoja, zamenik predsednika opštine i načelnik Opštinske uprave.\nPo presecanju vrpce prisutnima se obratio predsednik opštine Milan Stamatović. On je izrazio svoje zadovoljstvo što su višegodišnji napori i velika zalaganja rezultirali otvaranjem ove kancelarije. Naglasio je da opština duguje veliku zahvalnost svim prijateljima koji su pomogli da se cilj postigne, kao i organizacijama IRD i USAID, na nesebičnoj pomoći tokom razvoja brojnih projekata koji se u opštini trenutno rade. Kancelariju vidi kao centar u koji će se slivati sve ideje za unapređenje lokalne privrede kroz ostvarivanje projekata iz Strategije lokalnog ekonomskog razvoja.\nSlavenko Đokić pozdravio je prisutne i izrazio zadovoljstvo što je opština Čajetina ušla u program IRD i da ova Kancelarija predstavlja vrhunac saradnje između partnera. Naglasio je da je otvaranje Kancelarije i bio cilj IRD-a i USAID-a kojim su se stekli uslovi da se lokalna uprava čvršće poveže i približi običnim građanima i preduzetnicima iz opštine Čajetina.\nNakon pozdravnih govora usledio je koktel i mala zakuska. Po završetku protokola novinari su imali priliku da i gostima i domaćinima upute pitanja.\nCilj Kancelarije za lokalni ekonomski razvoj je da okuplja ljude sa idejama i projektima koji žele da ulože u našu opštinu i na taj način pospeše kako svoje poslovanje, tako i privredu našeg kraja. Zaposleni će pratiti konkurse evropskih fondova, ambasada ali i domaćih Ministarstava. Kroz aktivnosti Kancelarije biće omogućeno pružanje pomoći pri razvoju projekata, praćenje procesa implementacije i vrednovanje postignutih rezultata. Cilj je da ovaj centar male privrede zaživi i proširi svoju delatnost.\nOtvaranje Kancelarije za lokalni ekonomski razvoj Opstine Cajetina\nJP 'Direkcija za uredjenje i izgradnju opstine Cajetina- planovi


Djordjević: Povećaćemo broj zaposlenih u ustanovama socijalne zaštite\nBeta 12. februara 2019. 15:20\nMinistarstvo za rad, zapošljavanje, boračka i socijalna pitanja Srbije u narednom periodu radiće na povećanju broja zaposlenih u ustanovama socijalne zaštite kako bi kvalitet rada i usluga u njima bio unapredjen, izjavio je danas ministar Zoran Djordjević.\nOn je na sastanku o osnaživanju centara za socijalni rad u Srbiji kazao da su ti centri ključne institucije sistema socijalne zaštite i da zato treba da imaju najstručniji kadar i najbolju organizaciju rada.\n„Reforma centara za socijalni rad započeta je u julu 2017. Prva faza završena je prošle godine i tada smo dobili kompletnu sliku šta treba da se promeni i kako bi trebalo da izgledaju centri za socijalni rad u budućnosti. Druga faza se odnosi na sprovodjenje tih predloga, a sprovodi se uz podršku ambasade Norveške i Kancelarije UN za projektne usluge (UNOPS)“, objasnio je Djordjević.\nMinistar je kazao da je neophodna potpuna kontrola nad finansijama kojima raspolažu ustanove socijalne zaštite kako bi se potrebna pomoć gradjanima pružila na najbolji mogući način.\n„Insistiranje na tome da sve bude u skladu sa zakonom ostaje naša jedina direktiva koje moramo da se pridržavamo“, naveo je Djordjević i dodao da je Ministarstvo za rad u prethodnoj godini „dosta radilo na obučavanju zaposlenih u centrima za socijalni rad“.\nAmbasador Norveške Arne Bjornstad kazao je da će se kroz osnaživanje centara za socijalni rad u Srbiji pomoći ljudima kojima je pomoć neophodna, kao i onima kojima je potrebno zaposlenje.\n„Nekada je potrebno i samo malo podrške da bi se neko vratio na pravi put, a to je upravo uloga centara za socijalni rad“, rekao je on.\nŠefica UNOPS-a Mikela Telatin navela je da je zadatak te organizacije da uradi procenu kapaciteta koji postoje u ustanovama socijalne zaštite kako bi se identifikovali nedostaci i pronašla inovativna rešenja za izgradnju kapaciteta ljudskih resursa.\n„Želimo da nakon završetka ovog projekta vidimo da centri za socijalni rad imaju bolje i profesionalno okruženje, da su opremljeniji i da pružaju bolje uloge, kao i da poboljšamo pristup ovih ustanova najranjivijim društvenim grupama“, rekla je Telatin.\nVršilac dužnosti pomoćnika ministra u Sektoru za brigu o porodici i socijalnu zaštitu Suzana Mišić ocenila je da je socijalna zaštita kompleksan sistem koji nameće veliku odgovornost u poslu i zahteva poštovanje utvrdjenih standarda.\n„Bez dobrog planiranja i finansiranja nema ni usluge. A kvalitet i dostupnost usluge je ono na čemu insistiramo“, kazala je Mišić.\nDodala je da ustanove socijalne zaštite medjusobno saradjuju s ciljem da se „unapredi sistem i da se na adekvatan način približi korisnicima“.


Vesti online / Vesti / Svet / "Sultan" Erdogan postavlja prijatelja za premijera\n"Sultan" Erdogan postavlja prijatelja za premijera\nDosadašnji turski ministar saobraćaja Binali Jildirim i formalno će biti imenovan za predsednika vladajuće Partije pravde i razvoja (AKP) i premijera Turske, javljaju agencije.\nBinali Jildirim i Redžep Tajip Erdogan\nAFP navodi da će time biti ojačan uticaj na vlast koji ima Jildirimov mentor, turski predsednik Redžep Tajip Erdogan.\nJildirim (60), dugogodišnji i verni Erdoganov prijatelj, jedini je kandidat na vanrednom kongresu partije na kojem će danas biti izabran predsednik partije, što znači da će on postati premijer, navodi francuska agencija.\nNjegov glavni zadatak, kažu posmatrači, biće da izdejstvuje izmene Ustava kako bi se Turska transformisala iz parlamentarnog u predsednički sistem, čime bi Erdogan dobio veća ovlašćenja.\nJildirim će na čelu vlade zameniti dosadašnjeg premijera Ahmeta Davutoglua, koji se sa Erdoganom posvađao oko vlasti. Razilaženja između Davutoglua i Erdogana mesecima su previrala u vezi sa nizom pitanja, uključujući mirovni proces Turske sa kurdskim militantnim aktivistima, sporazum sa EU o izbeglicama i prelazak sa parlamentarnog na predsednički sistem.\nAnalitičari očekuju da će se Jildirim, koji nikada nije imao nesuglasica sa predsednikom o nekom političkom pitanju, više povinovati predsedniku i omogućiti mu da dodatno učvrsti svoju vlast, zaključuje Frans pres.


U „Mišoviću“ 12 dece obolele od kovida, najmlađe ima 14 dana - Sputnjik Srbija\n12:48 20.04.2021 Preuzmite kraći link\nI beba i mama su dobro, rekla je Ostojićeva za TV K.\nNapominjući da je kapacitet 80 kreveta, navodi da je od početka epidemije korona virusa bilo hospitalizovano oko 800 pacijenata i obavljeno oko 1.700 ambulantnih pregleda.\n„Nije toliko masovno zaražavanje dece“, ukazala je Ostojićeva.\nNaglasila je da se sada primaju i majke i pratioci, koji su, dodaje, uglavnom pozitivni na kovid 19.\n„I oni su nam sada pacijenti“ rekla je ona.\nOstojićeva je kazala da se uslovima kada nije epidemija, godišnje bolnički leči od 2.200 do 2.500 pacijenata i ostvari više od 25.000 ambulantnih pregleda, prenosi Tanjug.\nvirus korona, deca, KBC "Dr Dragiša Mišović"


Vesti online / Srpski informativni portal / Ruski bombarder "zalutao" u Izrael: "Nećemo obarati jedni drugima avione"\nRuski bombarder "zalutao" u Izrael: "Nećemo obarati jedni drugima avione"\nRuski avion na kratko zašao u vazdušni prostor Izraela\nKomentari Jalona dolaze u jeku pojačane zabrinutosti pošto je Turska u utorak 24. novembra oborila jedan ruski ratni avion, tvrdeći da je zalutao preko sirijske granice u njen vazdušni prostor i ignorisao ponovljena upozorenja da promeni kurs, što Moskva demantuje.\n* Sirijski ministar objasnio: Evo zbog čega je oboren Su-24\n* Predviđanje starca Pajsija: "Zaratiće Rusija i Turska, Istanbul će ponovo biti naš"\nRuski avion je ušao oko 1,6 kilometara u vazdušni prostor Izraela, ali je to odmah rešeno i on se vratio ka Siriji, rekao je Jalon za državni radio.\n- To je očigledno bila greška pilota koji je leteo blizu Golana - dodao je izraelski ministar odbrane.\nOdlična saradnja Izraela i Rusije isključuje mogućnost da te dve zemlje obaraju vojne avione jedni drugima, iako Rusija često zalazi u izraelski vazdušni prostor u akcijama bombardovanja položaja Islamske države u Siriji, izjavio je viši zvaničnik izraelskog Ministarstva odbrane Amos Gilad.\n- Dogovor izraelskih i ruskih vlasti dozvoljava da ruski vojni avioni preleću kroz izraelski vazdušni prostor, kao i da izraelske vazduhoplovne snage bombarduju pošiljke oružja koje se iz Sirije šalju Hezbolahu u Liban - rekao je Gilad, a preneo sajt "Džuiš pres".\nTaj sajt je ranije ovog meseca objavio da Rusija i Izrael održavaju tajne nedeljne sastanke o saradnji, kako bi vazduhoplovne snage obe zemlje mogle da vrše akcije bez smetnje od druge strane.\nRuski predsednik Vladimir Putin je prošle nedelje izjavio da su odnosi njegove zemlje sa Izraelom odlični. Koordinacija između dve zemlje ima za cilj da se spreče incidenti poput onih kad su turski lovci prošle nedelje oborili ruski vojni avion na tursko-sirijskoj granici.\nKomentarišući taj incident, Gilad je rekao da predsednik Turske Redžep Tajip Erdogan "ima mnogo razloga da mu bude žao" zbog tog poteza. Gilad je dodao i da je Sirija "mrtva zemlja" i da predsednik Bašar al Asad "prima platu, ali ne drži pod kontrolom svoju zemlju, osim možda jedne četvrtine Sirije".


Sadhana - ostvarenje života\nOva knjiga je reprodukcija izvorne knjige “Sadhana – The Realisation of Life” od Rabindranatha Tagore koja je štampana 1915. godine. Ova knjiga je poznata u javnom domenu SAD i Indije, jer su istekla izvorna prava Macmillan Company na njeno izdavanje. Pošto je prema zakonu o pravima SAD, svaka knjiga štampana u SAD pre 1923. u javnom domenu. Po Indijskom zakonu o pravima, dela ulaze u javni domen 60 godina posle autorove smrti.\n“Sadhana – Ostvarenje života” je zbirka spiritualnih govora Rabindranatha Tagore, koji vas ostavljaju bez daha. Govori su održani učenicima njegove škole u Bolpuru, iz Zapadnog Bengala. Kao riznica bezvremene mudrosti Istoka, Sadhana je jedna od najmudrijih knjiga o spiritualnosti koju ste ikada čitali! Svakom tragaocu za spiritualnom mudrošću veoma preporučujemo knjigu “Sadhana – Ostvarenje života” kao knjigu velike pokretačke snage.\nSastavio je i preveo Tagore iz svojih Bengalskih lekcija, knjiga se sastoji od osam eseja, u kojima Tagore odgovara na neka najdublja pitanja o životu: Zašto je Bog stvorio ovaj svet? Zašto bi Savršeno Biće, umesto da ostane večno, usredsređeno u Samom Sebi, išlo kroz nevolju manifestovanja Univerzuma? Zašto postoji zlo? Da li ljubav i lepota imaju svrhu?\nTagore majstorski osvetljava spiritualne istine iza ovih dubokih pitanja, sa svojim lucidnim objašnjenjima sanskritskih stihova iz Upanishada kao i večnih učenja Gospoda Jesusa i Buddhe.\nSadhana je jedno od onih retkih dela, koje treba da se čita polako, pošto svaka rečenica sadrži neizmerni iznos mudrosti, koja treba da se svari! U Tagorinim očaravajućim i racionalnim objašnjenjima, vi ćete se osećati kao da ostajete bez daha, oživljeni i do vrha napunjeni mirom, srećom i radošću, pošto postajete svesni ogromnosti ujedinjujuće sile koja je u pozadini ove neizmerno različite i strahopoštovanjem-inspirišuće Kreacije!\nNadamo se da ćete uživati čitajući ovo remek delo, onoliko koliko smo i mi uživali. Pošto znanje raste kada se deli, podelite ovu knjigu sa svojom porodicom i prijateljima.\nDa bi uvećali čitljivost ove knjige mi smo premestili sanskritske stihove iz fusnota u tekst i izložili značenja teških reči. Molimo vas da obratite pažnju na spelovanje mnogih od tih reči na British English jeziku, koji je preovladavao u Indiji tokom Tagoreovog vremena.\nPokušali smo do najvišeg stepena da održimo integritet izvornog dela. Međutim tokom procesa transkripcije moguće je da su promakle neke greške. Čitajući, preuzimajući, izmenjujući ili distribuišući ovu knjigu, molimo vas da se složite s nama kako treba osigurati ispravku svih grešaka, ne obavezućući nas na trošak, odnosno zakonske troškove izvršenih ispravki.